
ΤΕΥΧΟΣ ΔΕΥΤΕΡΟ 


Αρ 


. Φύλλου 242 


ΑΠΟΦΑΣΕΙΣ 

Αριθμ. 876/7Β _ 

Εθνικός Κανονισμός Ανοικτού Διαδικτύου - Εξει- 
δίκευση θεμάτων του Κανονισμού (ΕΕ) 2015/2120 
του Ευρωπαϊκού Κοινοβουλίου και του Συμβου¬ 
λίου για τη θέσπιση μέτρων σχετικά με την πρό¬ 
σβαση στο ανοικτό διαδίκτυο και την τροποποί¬ 
ηση της οδηγίας 2002/22/ΕΚ για την καθολική 
υπηρεσία και τα δικαιώματα των χρηστών όσον 
αφορά δίκτυα και υπηρεσίες ηλεκτρονικών επι¬ 
κοινωνιών. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ ΚΑΙ 
ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α) Τον ν.4070/2012 «Ρυθμίσεις Ηλεκτρονικών Επικοι¬ 
νωνιών, Μεταφορών, Δημοσίων Έργων και άλλες διατά¬ 
ξεις», (ΦΕΚ 82/Α710.04.2012), ως ισχύει τροποποιηθείς, 
ιδίως δε τα άρθρα 3,12 στοιχεία α', β', στ’, ζ', Γ, ια', ιβ', ιγ', 
ιστ', κστ’, κη’, λδ', λστ', μγ', μδ' και τα άρθρα 17, 77 αυτού. 

β) Τον Κανονισμό (ΕΕ) 2015/2120 του Ευρωπαϊκού 
Κοινοβουλίου και του Συμβουλίου της 25ης Νοεμβρίου 
2015 για τη «θέσπιση μέτρων σχετικά με την πρόσβαση 
στο ανοικτό διαδίκτυο και την τροποποίηση της οδηγίας 
2002/22/ΕΚ για την καθολική υπηρεσία και τα δικαιώμα¬ 
τα των χρηστών όσον αφορά δίκτυα και υπηρεσίες ηλε¬ 
κτρονικών επικοινωνιών και του κανονισμού (ΕΕ) αριθ. 
531/2012 για την περιαγωγή σε δημόσια δίκτυα κινητών 
επικοινωνιών εντός της Ένωσης», εφεξής «Κανονισμός», 
και ειδικότερα τα άρθρα 1 - 6 του Κανονισμού για την 
πρόσβαση στο ανοικτό διαδίκτυο. 

γ) Την απόφαση της ΕΕΤΤ Α.Π. 834/2/9-11-2017 «Κα¬ 
νονισμός Γενικών Αδειών» (ΦΕΚ4262/Β72017), και ιδίως 
το άρθρο 17 αυτής. 

δ) Την απόφαση της ΕΕΤΤ Α.Π. 375/10/14-2-2006, «Κα¬ 
νονισμός Διαδικασίας Δημόσιας Διαβούλευσης» (ΦΕΚ 
314/Β716-3-2006). 

ε) Τ ην απόφαση της ΕΕΤΤ Α.Π. 842/13/22-2-2018 «Σύ¬ 
σταση της ΕΕΤΤ προς τους παρόχους υπηρεσιών πρό¬ 
σβασης στο διαδίκτυο σχετικά με τις ταχύτητες σύνδε¬ 
σης». 

στ) Τις κατευθυντήριες γραμμές για την εφαρμογή του 
Κανονισμού που εξέδωσε στις 30 Αυγούστου 2016 το 


Σώμα Ευρωπαίων Ρυθμιστών Ηλεκτρονικών Επικοινω¬ 
νιών (ΒΕΒΕΈ), κατ' εφαρμογή του Άρθρου 5 παρ. 3 του 
Κανονισμού (κωδικός κειμένου: ΒοΒ(16)127). 

ζ) Τη δημόσια διαβούλευση που διενεργήθηκε κατά το 
διάστημα από 2/10/2017 έως 18/12/2017 με αντικείμενο 
την εξειδίκευση επιμέρους θεμάτων του Κανονισμού (ΕΕ) 
2015/2120 (ΕΕΤΤ ΑΠ. 828/11/28-9-2017). 

η) Τ ην απόφαση της ΕΕΤΤ ΑΠ. 876/7Α/17-12-2018 με 
τίτλο: «Αποτελέσματα της δημόσιας διαβούλευσης επί 
του σχεδίου απόφασης της ΕΕΤΤ για την εξειδίκευση 
θεμάτων του Κανονισμού (ΕΕ) 2015/2120 του Ευρωπαϊ¬ 
κού Κοινοβουλίου και του Συμβουλίου «για τη θέσπιση 
μέτρων σχετικά με την πρόσβαση στο ανοικτό διαδίκτυο 
και την τροποποίηση της οδηγίας 2002/22/ΕΚ για την κα¬ 
θολική υπηρεσία και τα δικαιώματα των χρηστών όσον 
αφορά δίκτυα και υπηρεσίες ηλεκτρονικών επικοινωνι¬ 
ών»», όπου παρουσιάζονται τα βασικότερα σχόλια που 
διατυπώθηκαν στη δημόσια διαβούλευση και οι θέσεις 
της ΕΕΤΤ επί αυτών. 

θ) Το γεγονός ότι από τις διατάξεις της παρούσας δεν 
επιβαρύνεται ούτε ο κρατικός προϋπολογισμός ούτε ο 
προϋπολογισμός της ΕΕΤΤ, και μετά από εισήγηση της 
Αντιπροέδρου της ΕΕΤΤ Αγγελικής Σγώρα, αποφασίζει: 

ΚΕΦΑΛΑΙΟ Α. 

Πεδίο εφαρμογής - Ορισμοί 

Άρθρο 1. 

Πεδίο εφαρμογής 

1. Η παρούσα απόφαση αφορά στις υπηρεσίες πρό¬ 
σβασης στο Διαδίκτυο των παροχών που δραστηριο¬ 
ποιούνται στην ελληνική αγορά υπό καθεστώς Γενικής 
Άδειας, συμπεριλαμβανομένων των εικονικών παροχών 
δικτύου (όπως εικονικοί πάροχοι κινητών δικτύων - 
ΜοόίΙθ Ν/ίιΤυθΙ ΝθΐννοιΨ ΟρθΓ3ΐθΓ5, Μ\/Νθ5). 

2. Στην έννοια των τελικών χρηστών οι οποίοι χρησι¬ 
μοποιούν υπηρεσίες πρόσβασης στο Διαδίκτυο περιλαμ¬ 
βάνονται και οι πάροχοι περιεχομένου, στο βαθμό που 
ένας πάροχος περιεχομένου χρησιμοποιεί έναν πάροχο 
υπηρεσιών πρόσβασης στο Διαδίκτυο για να καταστεί το 
περιεχόμενο του προσβάσιμο στους τελικούς χρήστες. 

3. Στο πεδίο εφαρμογής της παρούσας απόφασης 
περιλαμβάνονται όλες οι τεχνολογίες πρόσβασης στο 
Διαδίκτυο, σε σταθερά και κινητά δίκτυα. Για παράδειγ¬ 
μα, σε σταθερά δίκτυα τεχνολογίες όπως χϋ5ί (Αϋ5ί, 
\/05ί), ΡΤΤΡ (η οποία περιλαμβάνει τις υποκατηγορίες 

ΡΤΤΗ, ΡΤΤΒ), 000515, δορυφορική πρόσβαση, σταθερή 
ασύρματη πρόσβαση, ενώ σε κινητά δίκτυα τεχνολογίες 
όπως 30 (Η5ΡΑ, Η5ΡΑ+), 40 (ΕΤΕ, ΕΤΕ ΑάνΒπςθά). 

4. Στο πεδίο εφαρμογής της παρούσας απόφασης δεν 
περιλαμβάνονται οι υπηρεσίες διασύνδεσης, οι οποί¬ 
ες γενικά συνιστούν διακριτές υπηρεσίες, με εξαίρεση 
περιπτώσεις όπου οι συμφωνίες διασύνδεσης των πα¬ 
ροχών υπηρεσιών πρόσβασης Διαδικτύου επηρεάζουν 
αρνητικά την ποιότητα της υπηρεσίας σύνδεσης στο 
Διαδίκτυο, ή περιορίζουν τα δικαιώματα των τελικών 
χρηστών, όπως αυτά αναφέρονται στον Κανονισμό (ΕΕ) 
2015/2120. 

5. Η παρούσα απόφαση αφορά τόσο οικιακούς όσο και 
μη οικιακούς τελικούς χρήστες. Διαφορές στην ποιότητα 
πρόσβασης στο Διαδίκτυο μεταξύ οικιακών και μη οικι¬ 
ακών τελικών χρηστών πρέπει να αντικατοπτρίζονται 
στους όρους των συμβολαίων, και στις αναφερόμενες 
τιμές της ταχύτητας ή άλλων παραμέτρων ποιότητας 
υπηρεσίας. 

6. Υπηρεσίες όπου ο αριθμός των προσβάσιμων τερ¬ 
ματικών σημείων περιορίζεται από τη φύση του τερμα¬ 
τικού εξοπλισμού που χρησιμοποιείται (ενδεικτικά ανα- 
φέρονται υπηρεσίες σχεδιασμένες για την επικοινωνία 
μεμονωμένων συσκευών, όπως για επικοινωνία μηχανής 
με μηχανή (ιτίΒςΓιίηθ ΐο ιτωςΜηθ, Μ2Μ), όπως έξυπνοι 
μετρητές) υπόκεινται μόνο στις διατάξεις του Κεφαλαίου 
ΣΤ (εμπορικές πρακτικές που περιορίζουν την άσκηση 
των μόνο δικαιωμάτων των τελικών χρηστών), εκτός αν 
αυτές οι υπηρεσίες αποτελούν εξειδικευμένη υπηρεσία, 
οπότε η λειτουργία τους υπόκειται και στις σχετικές δια¬ 
τάξεις που εφαρμόζονται για εξειδικευμένες υπηρεσίες 
σύμφωνα με την παρούσα απόφαση. Οι εν λόγω υπηρε¬ 
σίες δεν δύνανται να παρέχουν υπηρεσία πρόσβασης 
στο Διαδίκτυο ούτε να αποτελούν υποκατάστατο μιας 
υπηρεσίας πρόσβασης στο Διαδίκτυο. 

7. Ρητά προσδιορίζεται ότι τα θέματα του άρθρου 3 
παρ. 4 του Κανονισμού (ΕΕ) 2015/2120 που αφορούν 
δεδομένα προσωπικού χαρακτήρα δεν εξειδικεύονται 
στην παρούσα, καθότι δεν εμπίπτουν στην αρμοδιότητα 
της ΕΕΤΤ. 

Άρθρο 2. 

Ορισμοί 

1. Διαφημιζόμενη ταχύτητα: Ως διαφημιζόμενη ταχύ¬ 
τητα ορίζεται η ταχύτητα την οποία χρησιμοποιεί ένας 
πάροχος σε ενέργειες διαφήμισης, προώθησης και πώ¬ 
λησης προϊόντων. 

2. Ονομαστική ταχύτητα: Ταχύτητα που προέρχεται 
από τις τεχνικές προδιαγραφές της τεχνολογίας σύνδε¬ 
σης. Συνήθως αντιπροσωπεύει τη μέγιστη θεωρητική 
ταχύτητα που μπορεί να επιτευχθεί με βάση την τεχνο¬ 
λογία σύνδεσης. Είναι δυνατόν να συμπίπτει με τη δια¬ 
φημιζόμενη ταχύτητα. 

3. Ρεαλιστικά αναμενόμενες ταχύτητες: Γενικός όρος 
που περιλαμβάνει τους όρους ελάχιστη, μέγιστη και συ¬ 
νήθως διαθέσιμη ταχύτητα στα σταθερά δίκτυα, και τον 
όρο μέγιστη ταχύτητα στα κινητά δίκτυα, οι οποίες θα 
πρέπει να περιγράφονται από τους παρόχους σύμφωνα 
με το Άρθρο 4(1) (δ) του Κανονισμού (ΕΕ) 2015/2120. 


4. Ρυθμοαπόδοση ή διεκπεραιωτική ικανότητα μετά¬ 
δοσης δεδομένων (ΐήΐΌυ^ρυΐ): Ο πραγματικός ρυθμός 
μετάδοσης δεδομένων που μπορεί να επιτευχθεί σε μία 
συγκεκριμένη τηλεπικοινωνιακή ζεύξη. Υψηλή ρυθμο- 
αποδοση είναι απαραίτητη για γρήγορο κατέβασμα δε¬ 
δομένων και ιδιαίτερα για εφαρμογές που μεταφέρουν 
μεγάλο όγκο δεδομένων, όπως εφαρμογές διαμοίρασης 
αρχείων. Για απλούστευση χρησιμοποιείται εναλλακτικά 
ο όρος «ταχύτητα μετάδοσης δεδομένων». 

5. Καθυστέρηση (άθΐθγ): Ο χρόνος που απαιτείται για 
τη μεταφορά πακέτων δεδομένων. Μικρή καθυστέρηση 
είναι σημαντική για τη γρήγορη απόκριση εφαρμογών 
που περιλαμβάνουν επικοινωνία μεταξύ της συσκευής 
του χρήστη και ενός απομακρυσμένου εξυπηρετητή, 
όπως συμβαίνει κατά τη συνήθη περιήγηση στο Διαδί¬ 
κτυο, αλλά και για διαδραστικές εφαρμογές (όπως δια¬ 
δικτυακά παιχνίδια) ή για ζωντανή μετάδοση φωνής ή 
δεδομένων (όπωςνοΙΡ). 

6. Διακύμανση καθυστέρησης (άθΐθγ ν3Π3ΐίοη ή]ίΐΐθΐ·): 
Η διακύμανση ή μεταβλητότητα της από άκρο σε άκρο 
καθυστέρησης. Μικρή διακύμανση καθυστέρησης είναι 
πολύ σημαντική για διαδραστικές εφαρμογές (όπως δι¬ 
αδικτυακά παιχνίδια) και ζωντανή μετάδοση φωνής ή 
δεδομένων. 

7. Ποσοστό απωλειών πακέτων (ρ3ς|<θΐ Ιθ55 
ρθΐτθηΐ39θ): Το ποσοστό των μεταδιδόμενων πακέτων 
που δεν φτάνουν στον προορισμό τους. Αν και οι πε¬ 
ρισσότερες εφαρμογές έχουν μηχανισμούς διόρθωσης 
σφαλμάτων, υψηλός ρυθμός λαθών μπορεί να δημι¬ 
ουργήσει προβλήματα σε διαδραστικές εφαρμογές και 
εφαρμογές συνεχούς ροής, και να αυξήσει γενικώς την 
καθυστέρηση μετάδοσης δεδομένων, λόγω της ανάγκης 
επαναποστολής των δεδομένων. 

8. Εξειδικευμένη υπηρεσία: Μια υπηρεσία ορίζεται ως 
εξειδικευμένη υπηρεσία (5ρθςί3ΐίζθς| 5θΓνίςθ), εφόσον 
διαθέτει τα παρακάτω χαρακτηριστικά του άρθρου 3(5) 
του Κανονισμού (ΕΕ) 2015/2120: 

- δεν συνιστά υπηρεσία πρόσβασης στο Διαδίκτυο ή 
υποκατάστατο αυτής 

- είναι βελτιστοποιημένη για συγκεκριμένο περιεχό¬ 
μενο, εφαρμογή ή υπηρεσία, ή συνδυασμό αυτών και 

- η βελτιστοποίηση αυτή είναι αντικειμενικά αναγκαία 
ώστε να ικανοποιείται η ανάγκη για συγκεκριμένο επί¬ 
πεδο ποιότητας υπηρεσίας. 

Παραδείγματα υπηρεσιών που μπορούν να παρασχε¬ 
θούν ως εξειδικευμένες είναι εφαρμογές τηλεχειρουργι- 
κής, ή γενικότερα υπηρεσίες μετάδοσης περιεχομένου 
σε πραγματικό χρόνο. Εφαρμογές διαδικτυακής τηλεό¬ 
ρασης (ΙΡΤν) στις οποίες δεν χρησιμοποιείται δέσμευση 
χωρητικότητας, προτεραιοποίηση, ή δεν εφαρμόζεται 
άλλος μηχανισμός για την παροχή αναβαθμισμένης 
ποιότητας υπηρεσίας (εκτός από πρωτόκολλα πολυ- 
διανομής που να υλοποιούν απλώς την αποστολή του 
περιεχομένου στους χρήστες που έχουν εγγράφει στην 
υπηρεσία, χωρίς να υπάρχει διάκριση με την υπόλοιπη 
κίνηση) δεν θεωρούνται ως εξειδικευμένες. Αντίθετα, 
μια υπηρεσία ΙΡΤν με εγγυήσεις μετάδοσης (όπως για 
ζωντανή μετάδοση περιεχομένου) δύναται να θεωρηθεί 
ως εξειδικευμένη. 

9. Πάροχος δικτύου: Εναλλακτικός όρος για τον πάρο- 
χο υπηρεσιών πρόσβασης στο Διαδίκτυο. 

10. Πάροχος περιεχομένου: Στην έννοια του παρόχου 
περιεχομένου, όπως χρησιμοποιείται στην παρούσα 
απόφαση, περιλαμβάνονται τόσο οι πάροχοι περιεχο¬ 
μένου ιστοσελίδων, όσο και οι πάροχοι υπηρεσιών και 
εφαρμογών που χρησιμοποιούνται από τους τελικούς 
χρήστες. Οι πάροχοι περιεχομένου καθιστούν διαθέσιμα 
στο Διαδίκτυο περιεχόμενο (όπως ιστοσελίδες, μπλόγκς, 
βίντεο) και/ή εφαρμογές (όπως μηχανές αναζήτησης, 
εφαρμογές νοΙΡ) και/ή υπηρεσίες. Μπορούν επίσης να 
καθιστούν διαθέσιμα περιεχόμενο, υπηρεσίες και εφαρ¬ 
μογές μέσω εξειδικευμένων υπηρεσιών. 

11. Διαφοροποιημένη χρέωση περιεχομένου: Με τον 
όρο «διαφοροποιημένη χρέωση περιεχομένου» νοείται η 
περίπτωση όπου ο συνδρομητής χρεώνεται διαφορετικά 
από τον πάροχο υπηρεσιών πρόσβασης στο Διαδίκτυο 
για την αποστολή/λήψη δεδομένων που αφορούν σε 
κάποιο περιεχόμενο από τη χρέωση των γενικών δε¬ 
δομένων (π.χ. μέσω μικρότερης χρέωσης ανά μονάδα 
όγκου δεδομένων ή μέσω προσφοράς δωρεάν όγκου 
δεδομένων έναντι συγκεκριμένου τιμήματος). Ως χρέω¬ 
ση εννοείται αυτή που εφαρμόζει ο πάροχος υπηρεσιών 
πρόσβασης στο Διαδίκτυο, καθώς χρέωση μπορεί να 
υφίσταται και από τον πάροχο περιεχομένου. Περιλαμ¬ 
βάνονται επίσης οι περιπτώσεις όπου η πρόσβαση στο 
περιεχόμενο τιμολογείται ως μέρος ενός οικονομικού 
προγράμματος ή πακέτου του παρόχου υπηρεσιών πρό¬ 
σβασης στο Διαδίκτυο. 

12. Μηδενική χρέωση περιεχομένου: Με τον όρο «μη¬ 
δενική χρέωση περιεχομένου» νοείται η υποπερίπτωση 
της διαφοροποιημένης χρέωσης περιεχομένου, όπου 
ο πάροχος υπηρεσιών πρόσβασης στο Διαδίκτυο δεν 
χρεώνει καθόλου το συνδρομητή για την αποστολή/ 
λήψη δεδομένων που αφορούν σε κάποιο περιεχόμενο, 
ή όπου η πρόσβαση στο περιεχόμενο δεν προσμετράται 
στην κατανάλωση όγκου δεδομένων βάσει της οποίας γί¬ 
νεται η χρέωση. Η μηδενική χρέωση αφορά στον πάροχο 
υπηρεσιών πρόσβασης στο Διαδίκτυο, καθώς χρέωση 
μπορεί να υφίσταται από τον πάροχο περιεχομένου. 

13. Πολιτική ανοικτών θυρών: Πολιτική του παρόχου 
υπηρεσιών πρόσβασης στο Διαδίκτυο, στην οποία προ- 
βλέπεται η εφαρμογή μηδενικής ή διαφοροποιημένης 
χρέωσης περιεχομένου με ίσους όρους ανάμεσα σε παρό- 
χους περιεχομένου της ίδιας κατηγορίας (π.χ. παρόχους 
κοινωνικών δικτύων, εφαρμογών μουσικής/βίντεο συνε¬ 
χούς ροής, κλπ.), καθώς και με όρους που να μην δυσκο¬ 
λεύουν την ένταξη νέων παροχών σε κάποιο πρόγραμμα 
μηδενικής ή διαφοροποιημένης χρέωσης περιεχομένου. 
Έτσι ώστε αν κάποιος πάροχος περιεχομένου επιθυμεί να 
ενταχθεί σε ένα τέτοιο πρόγραμμα να μπορεί να το πράξει 
σχετικά εύκολα, χωρίς να υπάρχουν διακρίσεις. 

14. Έλεγχος πακέτων σε βάθος (Ωθθρ ΡβοΚθϊ 
Ι η5ρθεΐίοη, ΩΡΙ): Εξέταση του μέρους δεδομένων ενός 
πακέτου στο Διαδίκτυο, πέρα από τις επικεφαλίδεςΤΈΡ/ 
ΙΡ, για διαφόρους σκοπούς, όπως η ανίχνευση ιών, ανεπι¬ 
θύμητων μηνυμάτων (5ρ3ηη), επιθέσεων ή παρεμβάσεων 
στο δίκτυο, αλλά και για σκοπούς διαχείρισης και δρο¬ 
μολόγησης κίνησης, ή διακριτικής χρέωσης δεδομένων. 


15. Μοντέλο διαστρωμάτωσης πρωτοκόλλων Διαδι¬ 
κτύου σε 5 επίπεδα (5-ΙθγθΓ Ιπϊθγπθϊ ιηοάθΙ): Μοντέλο 
που αποτυπώνει σε πέντε επίπεδα τη σχέση των πρωτο¬ 
κόλλων μεταφοράς δεδομένων στο Διαδίκτυο. Περιλαμ¬ 
βάνει το φυσικό επίπεδο, το επίπεδο συνδέσμου (ζεύξης 
δεδομένων), το επίπεδο δικτύου, το επίπεδο μεταφοράς, 
και το επίπεδο εφαρμογής. 

16. Ιπϊθγπθϊ ΡΓΟΐοςοΙ (ΙΡ): Πρωτόκολλο επιπέδου δι¬ 
κτύου, που χρησιμοποιείται στο Διαδίκτυο. 

1 7. ΤΓ3Π5ΐηί55ίοη (ΖοπϊιόΙ ΡΐΌΐοεοΙ (ΤΈΡ):Το κυριότερο 
πρωτόκολλο επιπέδου μεταφοράς που χρησιμοποιείται 
στο Διαδίκτυο και παρέχει μία αξιόπιστη, συνδεσμική 
υπηρεσία στην εφαρμογή που το καλεί. Χρησιμοποιείται 
από τις περισσότερες εφαρμογές και έχει ως στόχο την 
αξιόπιστη αποστολή και λήψη δεδομένων, ενσωματώνο¬ 
ντας λειτουργίες ελέγχου ροής και ελέγχου συμφόρησης. 

18. ϋεθΓ ϋ3ΐ39Γ3ΐη ΡΐΌΐοεοΙ (ΙΙΩΡ): Πρωτόκολλο επι¬ 
πέδου μεταφοράς, το οποίο παρέχει μία αναξιόπιστη, 
ασυνδεσμική υπηρεσία στην εφαρμογή που το καλεί. 
Χρησιμοποιείται λιγότερο από το ΤΈΡ, κυρίως σε εφαρμο¬ 
γές μετάδοσης μουσικής ή βίντεο συνεχούς ροής, όπου 
ενδιαφέρει περισσότερο η γρήγορη μετάδοση δεδομέ¬ 
νων χωρίς έλεγχο ροής, αλλά και από απλές εφαρμογές 
όπως ΩΝ5 (Ωοιύιβιπ Νβιτιθ δγεΐθΐη). 

19. Άλλες λέξεις ή φράσεις οι οποίες χρησιμοποιούνται 
στην παρούσα απόφαση και δεν ορίζονται ανωτέρω, 
έχουν την έννοια η οποία τους δίνεται στο Ν.4070/2012 
ως ισχύει. Σε περίπτωση που οι ανωτέρω λέξεις ή φρά¬ 
σεις δεν ορίζονται εκεί, θα φέρουν την έννοια που τους 
αποδίδεται στο σχετικό εθνικό δευτερογενές δίκαιο ή 
δευτερογενές δίκαιο της Ευρωπαϊκής Ένωσης. 

ΚΕΦΑΛΑΙΟ Β. Μέτρα για την ενημέρωση των χρηστών 
από τους παρόχους υπηρεσιών πρόσβασης στο Διαδί¬ 
κτυο και για τη διασφάλιση της διαφάνειας 

Άρθρο 3. 

Γενικά μέτρα ενημέρωσης και διαφάνειας 

1. Οι πάροχοι υπηρεσιών πρόσβασης στο Διαδίκτυο 
ενσωματώνουν στους όρους παροχής/χρήσης των υπη¬ 
ρεσιών τις πληροφορίες που αναφέρονται στο άρθρο 4 
παρ. 1, σημεία (α) έως (ε) του Κανονισμού (ΕΕ) 2015/2120. 
Η αναφορά των πληροφοριών αυτών δύναται να είναι 
γενική, και να παραπέμπει για περισσότερες λεπτομέ¬ 
ρειες ή επεξηγήσεις σε ειδική ιστοσελίδα του παρόχου. 
Στην περίπτωση αυτή, ο σύνδεσμος στην ιστοσελίδα του 
παρόχου είναι πάντοτε ενεργός, ενώ το περιεχόμενο της 
ιστοσελίδας αποτελεί τμήμα των όρων παροχής/χρήσης 
της υπηρεσίας και κάθε τροποποίηση του προϋποθέτει 
ενημέρωση των συνδρομητών, σύμφωνα με τα οριζό¬ 
μενα στον Κανονισμό Γενικών Αδειών, όπως εκάστοτε 
ισχύει. 

2. Η ειδική αυτή ιστοσελίδα είναι γραμμένη τουλάχι¬ 
στον στην ελληνική γλώσσα και είναι προσβάσιμη από 
ευκρινές σημείο της αρχικής σελίδαςτου ιστοτόπου του 
παρόχου από σχετικό σύνδεσμο, ώστε να μπορούν εύ¬ 
κολα και διαισθητικά να το βρουν οι τελικοί χρήστες (π.χ. 
σύνδεσμο που σχετίζεται με την ποιότητα υπηρεσιών, 
το ανοικτό Διαδίκτυο ή την ουδετερότητα Διαδικτύου). 
Επίσης είναι προσβάσιμη και από σύνδεσμο στην ιστοσε- 

λίδα όπου παρέχονται οι όροι των συμβάσεων, σύμφωνα 
με τον Κανονισμό Γενικών Αδειών. Οι ισχύοντες όροι των 
συμβάσεων που έχουν προκόψει ως τροποποίηση σε 
σχέση με τους προϊσχύοντες όρους σημειώνονται με 
επισήμανση αλλαγών. Οι όροι παραμένουν αναρτημένοι 
μέχρι και δύο (2) έτη από την κατάργηση τους, με αναφο¬ 
ρά του χρονικού διαστήματος για το οποίο αυτοί ίσχυαν. 
Σε κάθε περίπτωση η ειδική αυτή ιστοσελίδα τηρείται και 
ενημερώνεται σύμφωνα με την παράγραφο 2.1.15 (α) 
του Κανονισμού Γενικών Αδειών, όπως εκάστοτε ισχύει. 

3. Για τους συνδρομητές υπηρεσιών πρόσβασης στο 
Διαδίκτυο που δεν έχουν συμβόλαια (π.χ. συνδρομητές 
καρτοκινητής), ο πάροχος υπηρεσιών πρόσβασης στο 
Διαδίκτυο δημοσιεύει στην ιστοσελίδα του τους όρους 
παροχής/χρήσης της υπηρεσίας με ενσωματωμένες 
τις πληροφορίες που αναφέρονται στο άρθρο 4 παρ. 
1, σημεία (α) έως (ε) του Κανονισμού (ΕΕ) 2015/2120, 
τηρώντας επίσηςτους όρους για τη διαφάνεια και δημο¬ 
σιότητα πληροφοριών του Κανονισμού Γενικών Αδειών, 
όπως εκάστοτε ισχύει. 

4. Οι πληροφορίες πρέπει να είναι εύκολα προσβάσι- 
μες και αναζητήσιμες, να είναι κατανοητές από το ευρύ 
κοινό και να γράφονται με ξεκάθαρο τρόπο, χωρίς νο¬ 
ήματα που επιδέχονται πολλαπλές ερμηνείες ή που δύ- 
νανται να παραπλανήσουν τους χρήστες. 

5. Οι πληροφορίες πρέπει να εστιάζουν στις επιπτώ¬ 
σεις που έχουν οι διάφορες πρακτικές, περιορισμοί ή 
παράμετροι ποιότητας στη χρήση των εφαρμογών και 
υπηρεσιών από τους τελικούς χρήστες. 

6. Ο τελικός χρήστης πρέπει να μπορεί να εντοπίσει 
και να αναγνωρίσει εύκολα όλες τις πληροφορίες που 
αφορούν και απορρέουν από τον Κανονισμό. Για το σκο¬ 
πό αυτό πρέπει να δημιουργηθεί ειδική ενότητα στους 
όρους παροχής/χρήσης των υπηρεσιών όπου θα περι- 
έχονται οι σχετικές πληροφορίες, χωρισμένη σε υποε- 
νότητες αντίστοιχα με τα άρθρα 4-7 και 13 παρακάτω. 

7. Οι πληροφορίες πρέπει να αναγράφονται κατά το 
δυνατόν με παρόμοιο τρόπο σε όλους τους τύπους συμ¬ 
βολαίων ενός παρόχου υπηρεσιών πρόσβασης στο Δια¬ 
δίκτυο (όπως συμβόλαια για οικιακούς και μη οικιακούς 
χρήστες). 

8. Οι πάροχοι υπηρεσιών πρόσβασης στο Διαδίκτυο 
υποχρεούνται να τροποποιήσουν όλα τα εν ισχύ συμβό¬ 
λαια των συνδρομητών, ακολουθώντας την διαδικασία 
του Κανονισμού Γενικών Αδειών όπως εκάστοτε ισχύει, 
προκειμένου να εντάξουν τα οριζόμενα στα άρθρα 4-7 
και 13 της παρούσας στους όρους των συμβολαίων. Η 
τροποποίηση αυτή δεν επιφέρει δικαίωμα καταγγελίας 
της σύμβασης από το συνδρομητή όταν στο υφιστάμενο 
συμβόλαιο δεν αναφέρονται ήδη σχετικοί όροι, ή όταν 
η τροποποίηση απλώς εξειδικεύει ή περιγράφει με με¬ 
γαλύτερη λεπτομέρεια ήδη αναφερόμενους όρους και 
δεν βρίσκεται σε αντίφαση με αυτούς. 

9. Περαιτέρω, οι όποιες ενημερώσεις σε όρους παρο¬ 
χής/χρήσης της υπηρεσίας πρόσβασης στο Διαδίκτυο 
που αλλάζουν δυναμικά (όπως ενημερώσεις των τιμών 
των ταχυτήτων μετά από νέες μετρήσεις, ή ενημερώσεις 
για αλλαγές στη μεθοδολογία μέτρησης, ή αλλαγές σε 
πρακτικές διαχείρισης κίνησης) δεν επιφέρουν δικαίω¬ 


μα καταγγελίας της σύμβασης από το συνδρομητή, στο 
βαθμό που δεν υποβαθμίζουν την υπηρεσία πρόσβασης 
στο Διαδίκτυο που τους παρέχεται. 

10. Οι πάροχοι υπηρεσιών χονδρικής πρόσβασης στο 
Διαδίκτυο παρέχουν όλες τις απαιτούμενες πληροφορίες 
σε εικονικούς παρόχους (όπως Μ\/ΝΟ) με τους οποίους 
τυχόν συνεργάζονται για την παροχή υπηρεσίας πρό¬ 
σβασης στο Διαδίκτυο σε τελικούς χρήστες, ώστε οι 
εικονικοί αυτοί πάροχοι να μπορούν να εντάξουν τα 
οριζόμενα στα άρθρα 4 έως και 7 της παρούσας στους 
όρους των συμβολαίων. 

11. Οι πάροχοι υπηρεσιών πρόσβασης στο Διαδίκτυο 
παρέχουν αναλυτικές διευκρινίσεις, σε όσους συνδρο¬ 
μητές το επιθυμούν, επί των πληροφοριών που αναφέ- 
ρονται στα άρθρα 4-7 και 13 παρακάτω (όπως σε περί¬ 
πτωση που ένας πάροχος μπλοκάρειΤΟΡ/υϋΡ θύρες 
και δεν αναφέρει στους όρους παροχής και χρήσης της 
υπηρεσίας τις συγκεκριμένες θύρες που μπλοκάρονται). 

Άρθρο 4. 

Ενημέρωση των χρηστών για πρακτικές 
διαχείρισης κίνησης 

1. Οι πάροχοι υπηρεσιών πρόσβασης στο Διαδίκτυο 
αναφέρουν τις πρακτικές διαχείρισης κίνησης που εφαρ¬ 
μόζουν και για κάθε μία από αυτές την επίδραση της 
στην ποιότητα σύνδεσης στο Διαδίκτυο (από την σκοπιά 
του τελικού χρήστη, όπως συγκεκριμένες εφαρμογές και 
υπηρεσίες που επηρεάζονται), στην ιδιωτικότητα των 
τελικών χρηστών, καθώς και τα μέτρα που λαμβάνουν 
ώστε να προστατεύεται η ιδιωτικότητα. 

2. Εάν οι πρακτικές διαχείρισης κίνησης δεν επηρεά¬ 
ζουν όλη την κίνηση, οι πάροχοι υπηρεσιών πρόσβασης 
στο Διαδίκτυο αναφέρουν επίσηςτουςτύπουςτης κίνη¬ 
σης και παραδείγματα εφαρμογών και υπηρεσιών που 
επηρεάζονται. 

3. Εκτός εάν οι πρακτικές διαχείρισης κίνησης εφαρ¬ 
μόζονται γενικά, οι πάροχοι υπηρεσιών πρόσβασης στο 
Διαδίκτυο αναφέρουν τις κατηγορίες συνδρομητών, γε¬ 
ωγραφικές περιοχές και χρονικές περιόδους στις οποίες 
εφαρμόζονται. 

4. Οι πάροχοι υπηρεσιών πρόσβασης στο Διαδίκτυο 
ενσωματώνουν στους όρους παροχής/χρήσης της υπη¬ 
ρεσίας ακριβείς πληροφορίες σχετικά με πολιτικές ορθής 
χρήσης, συμπεριλαμβανομένων των ακριβών ορίων ορ¬ 
θής χρήσης τέτοιων πολιτικών, καθώς και των επιπτώ¬ 
σεων από την παραβίαση των ορίων (όπως το μέγεθος 
των τυχόν επιπλέον χρεώσεων ή την τυχόν υποβάθμιση 
της κίνησης). Επίσης, παρέχουν έγκαιρη προειδοποίηση 
στο χρήστη, μέσω ηλεκτρονικού μηνύματος ή με άλλο 
πρόσφορο τρόπο, σε περίπτωση που ο χρήστης πλησι¬ 
άζει ένα όριο ορθής χρήσης. 

Άρθρο 5. 

Ενημέρωση των χρηστών για τη σημασία 
παραμέτρων ποιότητας και την επίδραση 
περιορισμών όγκου δεδομένων ή χρήσης 
τερματικού εξοπλισμού 

1. Οι πάροχοι υπηρεσιών πρόσβασης στο Διαδίκτυο 
αναφέρουν την πρακτική σημασία παραμέτρων ποιό¬ 
τητας όπως η ταχύτητα μετάδοσης (ή ρυθμοαπόδοση 

(ΐήΐΌϋοΗρυΐ)), η καθυστέρηση (άθΐθγ), η διακύμανση 
της καθυστέρησης (άθΐ3γ ν3Π3ΐίοη ή ]ίΐΐθΓ) και το πο¬ 
σοστό απωλειών πακέτων (ρ3<±θΐ Ιθ55 ρθίτθηΐΒςθ) για 
τη χρήση εφαρμογών και υπηρεσιών. Συγκεκριμένα, οι 
πάροχοι αναφέρουν πληροφορίες σχετικά με τις τιμές 
των παραμέτρων που απαιτούνται ώστε ο χρήστης να 
εκτελέσει συνήθεις δραστηριότητες, όπως περιήγηση 
στο Διαδίκτυο, χρήση ηλεκτρονικού ταχυδρομείου, κα¬ 
τέβασμα αρχείων, συνεχή ροή μουσικής ή βίντεο (για 
διάφορες αναλύσεις, π.χ. 50, ΗΟ). Η αναφορά αυτή είναι 
υποχρεωτική για την ταχύτητα μετάδοσης, καθώς και 
για οποιεσδήποτε άλλες παραμέτρους, για τις οποίες 
υπάρχει ποσοτική εκτίμηση απόδοσης στους γενικούς 
όρους παροχής και χρήσης της υπηρεσίας. 

2. Σε υπηρεσίες όπου υπάρχουν περιορισμοί όγκου δε¬ 
δομένων (ά3ΐ3 ς3ρε), οι πάροχοι υπηρεσιών πρόσβασης 
στο Διαδίκτυο αναφέρουν τι συμβαίνει όταν ο τελικός 
χρήστης ξεπεράσει το όριο όγκου (όπως αυτόματη αύ¬ 
ξηση της χρέωσης, περιορισμός της ταχύτητας, φραγή 
εφαρμογών και υπηρεσιών). Επίσης, αναφέρουν ενδει¬ 
κτικά τη χρήση στην οποία αντιστοιχούν οι περιορισμοί, 
για δημοφιλείς εφαρμογές (όπως χρόνος που μπορεί να 
παρακολουθήσει βίντεο συνεχούς ροής τυπικής/υψη¬ 
λής ευκρίνειας (5ϋ/ΗΟ εΐΓθΒΐηίης νίάθο), ή να ακούσει 
μουσική). 

3. Οι πάροχοι υπηρεσιών πρόσβασης στο Διαδίκτυο 
αναφέρουν αν υπάρχουν περιορισμοί στη χρήση του 
τερματικού εξοπλισμού από τους συνδρομητές, όπως 
περιορισμοί στην παραμετροποίηση του διαμορφωτή/ 
αποδιαμορφωτή και δρομολογητή (ΓηοάθΓπ/ΐ'ουίθΐ'), και 
ποιοι ακριβώς είναι αυτοί. 

Άρθρο 6. 

Ενημέρωση των χρηστών για εξειδικευμένες 
υπηρεσίες 

1. Οι πάροχοι υπηρεσιών πρόσβασης στο Διαδίκτυο 
αναφέρουν τις υπηρεσίες που εμπίπτουν στον ορισμό 
μιας εξειδικευμένης υπηρεσίας (όπως αυτός αναφέρεται 
στο Άρθρο 2) σε ειδική ενότητα του συμβολαίου. Στην 
ενότητα αυτή θα πρέπει να αναφέρονται επίσης: 

α) Οι ελάχιστες αντικειμενικές απαιτήσεις ποιότητας ή 
χωρητικότητας της εξειδικευμένης υπηρεσίας. Για παρά¬ 
δειγμα για παρακολούθηση διαδικτυακής τηλεόρασης 
(ΙΡΤν) με κωδικοποίηση ΜΡΕΟ-4 με τυπική ευκρίνεια (5ϋ) 
απαιτούνται συνήθως 2-3 Μόρε, ενώ με υψηλή ευκρίνεια 
(Ηϋ) 8-10 Μόρε (ενδεικτικές τιμές). 

β) Οι εγγυημένες τιμές ποιότητας (π.χ. εγγυημένη 
ταχύτητα), αν υπάρχουν, ώστε ο χρήστης να μπορεί να 
εξάγει συμπεράσματα για τη γενική ποιότητα σύνδε¬ 
σης στο Διαδίκτυο όταν παράλληλα του παρέχεται και 
η εξειδικευμένη υπηρεσία, γ) Με βάση τις πληροφορίες 
στα ανωτέρω σημεία α και β, αν υπάρχει επίδραση της 
εξειδικευμένης υπηρεσίας στην ποιότητα σύνδεσης του 
χρήστη και ποια αναμένεται να είναι αυτή. 

Άρθρο 7. 

Ενημέρωση των χρηστών για ταχύτητες 
σύνδεσης στο Διαδίκτυο και άλλες 
παραμέτρους ποιότητας 

1. Οι πάροχοι υπηρεσιών πρόσβασης στο Διαδίκτυο 


αναφέρουν στους όρους παροχής/χρήσης της υπηρε¬ 
σίας τουλάχιστον: 

α) την ελάχιστη, μέγιστη, συνήθως διαθέσιμη, και δια¬ 
φημιζόμενη ταχύτητα (εφόσον διαφημίζεται ταχύτητα) 
των εμπορικών προϊόντων της υπηρεσίας που αναφέ- 
ρονται στους όρους παροχής/χρήσης, ξεχωριστά στη 
ροή ανόδου και στη ροή καθόδου, προκειμένου για 
συνδρομητές σταθερών δικτύων, 

β) τη μέγιστη και διαφημιζόμενη ταχύτητα (εφόσον 
διαφημίζεται ταχύτητα) των εμπορικών προϊόντων της 
υπηρεσίας που αναφέρονται στους όρους παροχής/χρή¬ 
σης, ξεχωριστά στη ροή ανόδου και στη ροή καθόδου, 
προκειμένου για συνδρομητές κινητών δικτύων. 

2. Η απαίτηση για παροχή στους όρους παροχής/χρή¬ 
σης της υπηρεσίας πληροφοριών σχετικά με τη διαφημι¬ 
ζόμενη ταχύτητα υφίσταται μόνο στις περιπτώσεις όπου 
στις προωθητικές του ενέργειες ο πάροχος αναφέρει 
συγκεκριμένη/ες ταχύτητα(ες). 

3. Οι πάροχοι υπηρεσιών πρόσβασης στο Διαδίκτυο 
δύνανται να αναφέρουν και άλλες μετρήσιμες παραμέ¬ 
τρους ποιότητας (όπως καθυστέρηση, ποσοστό απω¬ 
λειών πακέτων) στους όρους παροχής/χρήσης της υπη¬ 
ρεσίας. 

4. Στην περίπτωση υπηρεσιών πρόσβασης στο Διαδί¬ 
κτυο σε σταθερή θέση με χρήση τεχνολογιών κινητών, 
ασυρμάτων ή δορυφορικών δικτύων, συνδεόμενες με 
γεωγραφικό αριθμό ή άλλο αναγνωριστικό της θέσης 
του χρήστη: 

α) όταν η πρόσβαση στο Διαδίκτυο παρέχεται εξ' ολο¬ 
κλήρου μέσω κινητού δικτύου, εφαρμόζονται οι υποχρε¬ 
ώσεις αναφοράς παραμέτρων ποιότητας για συνδρομη¬ 
τές κινητών δικτύων (για παράδειγμα για την ταχύτητα, 
όπως στο σημείο 1 .β ανωτέρω). 

β) όταν η πρόσβαση στο Διαδίκτυο παρέχεται μέσω 
δορυφόρου ή τεχνολογιών σταθερής ασύρματης πρό¬ 
σβασης, εφαρμόζονται οι υποχρεώσεις αναφοράς παρα¬ 
μέτρων ποιότητας για συνδρομητές σταθερών δικτύων 
(για παράδειγμα για την ταχύτητα, όπως στο σημείο 1 .α 
ανωτέρω). 

γ) όταν η πρόσβαση στο Διαδίκτυο παρέχεται με συν¬ 
δυασμό σταθερής και κινητής πρόσβασης (υβριδική 
πρόσβαση), επιτρέπεται ο πάροχος να αναφέρει τις πα¬ 
ραμέτρους ποιότητας ξεχωριστά για το τμήμα της σταθε¬ 
ρής πρόσβασης (για παράδειγμα για την ταχύτητα, όπως 
στο σημείο 1 .α ανωτέρω), και για το τμήμα της κινητής 
πρόσβασης (για παράδειγμα για την ταχύτητα, όπως στο 
σημείο 1 .β ανωτέρω). Δηλαδή ο πάροχος δύναται να 
αναφέρει τις παραμέτρους ποιότητας σαν να υπήρχε 
μόνο η σταθερή σύνδεση, και τις παραμέτρους ποιό¬ 
τητας σαν να υπήρχε μόνο η κινητή σύνδεση. Εναλλα¬ 
κτικά, ο πάροχος δύναται να αναφέρει τις παραμέτρους 
για την υβριδική πρόσβαση σαν μια ενιαία υπηρεσία, 
ακολουθώντας τις υποχρεώσεις διαφάνειας που ισχύουν 
για συνδρομητές σταθερών δικτύων (για παράδειγμα 
για την ταχύτητα, όπως στο σημείο 1 .α ανωτέρω). Σε 
κάθε περίπτωση, ο πάροχος αναφέρει πως οι δύο συν¬ 
δέσεις διαλειτουργούν (για παράδειγμα όταν ο βαθμός 
χρησιμοποίησηςτης σταθερής σύνδεσης ξεπεράσει ένα 
συγκεκριμένο όριο, ενεργοποιείται η κινητή σύνδεση). 

5. Οι ταχύτητες δίνονται σε όιΐ/εθεοπά, στο δεκαδικό 
σύστημα (1 Κόρ5=1000 όρε, 1 Μ6ρ5=1000 Κβρε, κοκ.) 
και σε κατάλληλη κλίμακα (όπως Μόρε, Οόρε). 

6. Οι τιμές ταχυτήτων αναφέρονται στο επίπεδο δι¬ 
κτύου ή ανώτερο επίπεδο, σύμφωνα με το μοντέλο δι¬ 
αστρωμάτωσης πρωτοκόλλων Διαδικτύου σε 5 επίπεδα 
(βλ. Άρθρο 2, «Ορισμοί»). 

7. Από τις αναφερόμενες στο συμβόλαιο τιμές ταχυτή¬ 
των ή και άλλων παραμέτρων ποιότητας δικαιολογείται 
ένα εύλογο περιθώριο σφάλματος, αρκεί να υποστηρί¬ 
ζεται από συγκεκριμένη στατιστική μεθοδολογία. 

8. Οι πάροχοι υπηρεσιών πρόσβασης στο Διαδίκτυο 
υποχρεούνται να δημοσιεύουν σύμφωνα με τα οριζό¬ 
μενα στον Κανονισμό Γενικών Αδειών, όπως εκάστοτε 
ισχύει, τη μεθοδολογία που χρησιμοποιούν για την εκτί¬ 
μηση των ταχυτήτων που αναφέρονται στο συμβόλαιο, 
μαζί με τυχόν στοιχεία αξιολόγησης και επαλήθευσης 
της μεθοδολογίας αυτής. 

9. Για κάθε μία από τις παραμέτρους, ο πάροχος αναφέ¬ 
ρει είτε μοναδική τιμή, είτε διάστημα τιμών. Ειδικότερα, 
προκειμένου για εκτίμηση παραμέτρων μέσω ενός δείγ¬ 
ματος μετρήσεων, ο πάροχος αναφέρει υποχρεωτικά δι¬ 
άστημα τιμών, ως ένα διάστημα εμπιστοσύνης γύρω από 
τη μετρούμενη παράμετρο, για βεβαιότητα τουλάχιστον 
95%. Επίσης υποχρεούται να αναφέρει το μέγεθος καθώς 
και τη διασπορά του δείγματος που χρησιμοποιήθηκε 
για την εκτίμηση. 

10. Η ελάχιστη ταχύτητα που αναφέρεται στους όρους 
παροχής/χρήσης της υπηρεσίας, ή το κάτω όριο της ελά¬ 
χιστης ταχύτητας, σε περίπτωση που αναφέρεται διά¬ 
στημα ταχυτήτων, πρέπει να είναι πάντοτε μεγαλύτερα 
του μηδενός. 

11. Στην περίπτωση που στους όρους παροχής/χρή¬ 
σης μιας υπηρεσίας αναφέρονται ποσοτικές ή ποιοτικές 
εκτιμήσεις απόδοσης και άλλων παραμέτρων ποιότητας 
εκτός της ταχύτητας μετάδοσης (όπως καθυστέρησης, 
ποσοστού απωλειών πακέτων), ο πάροχος αναφέρει 
επίσης τη μεθοδολογία που χρησιμοποιεί για την εκτί¬ 
μηση αυτών των παραμέτρων, μαζί με τυχόν στοιχεία 
αξιολόγησης και επαλήθευσης της μεθοδολογίας αυτής. 

12. Για την ποσοτική εκτίμηση των παραμέτρων αυτών 
και την αναφορά τους στους όρους παροχής/χρήσης της 
υπηρεσίας ο πάροχος ακολουθεί παρόμοιες προβλέψεις 
με αυτές στο παρόν άρθρο για τον υπολογισμό και την 
αναφορά των ταχυτήτων, σε κάθε είδος δικτύου (στα¬ 
θερό ή κινητό). Ωστόσο, ο πάροχος δεν υποχρεούται να 
αναφέρει περισσότερα από ένα στατιστικά μεγέθη για 
την ίδια παράμετρο (όπως μέγιστη, ελάχιστη και συνή¬ 
θως διαθέσιμη τιμή για την εκτίμηση της ταχύτητας σε 
σταθερά δίκτυα), αλλά έχει τη δυνατότητα να επιλέξει 
οποιοδήποτε στατιστικό μέγεθος θεωρεί ότι είναι αντι¬ 
προσωπευτικό της ποιότητας που λαμβάνει ο χρήστης. 

13. Στην περίπτωση που στα εμπορικά προϊόντα του 
παρόχου διαφημίζονται τιμές και για άλλες παραμέτρους 
ποιότητας εκτός της ταχύτητας, οι διαφημιζόμενες αυτές 
τιμές αναφέρονται υποχρεωτικά και στους όρους παρο¬ 
χής/χρήσης της υπηρεσίας. 

14. Οι διαφημιζόμενες τιμές ταχυτήτων ή άλλων παρα¬ 
μέτρων ποιότητας δεν μπορεί να είναι υψηλότερες από 


τις μέγιστες που μπορούν να επιτύχουν οι συνδρομητές 
σε βέλτιστες συνθήκες σύνδεσης (όπως μικρή απόσταση 
από το Αστικό Κέντρο ή το σημείο συγκέντρωσης της 
κίνησης, χαμηλή συμφόρηση, καλή ποιότητα βρόχου 
σε σταθερά δίκτυα, υψηλή στάθμη σήματος σε κινητά 
δίκτυα, ή συγκεκριμένη κατηγορία τερματικής συσκευής 
σε κινητά δίκτυα). 

15. Μαζί με την αναφορά των διαφημιζόμενων τα¬ 
χυτήτων ή άλλων παραμέτρων ποιότητας, ο πάροχος 
περιλαμβάνει και ακριβή περιγραφή των βέλτιστων συν¬ 
θηκών σύνδεσης, και των γεωγραφικών περιοχών στις 
οποίες αυτές επιτυγχάνονται. 

16. Οι πάροχοι υπηρεσιών πρόσβασης στο Διαδίκτυο 
παρέχουν στους συνδρομητές τους πρόσβαση, μέσω 
της ιστοσελίδας τους, σε διαθέσιμες διαδικτυακές εφαρ¬ 
μογές μέσω των οποίων οι συνδρομητές μπορούν να 
ελέγξουν και να επιβεβαιώσουν τις ταχύτητες και άλλες 
παραμέτρους ποιότητας που αναφέρονται στους όρους 
παροχής/χρήσης της υπηρεσίας. 

17. Οι διαδικτυακές εφαρμογές μπορεί να έχουν ανα¬ 
πτυχθεί από τους ίδιους τους παρόχους, από την ΕΕΤΤ 
ή από τρίτο φορέα. Σε κάθε περίπτωση, η μεθοδολογία 
μέτρησης στη διαδικτυακή(ές) εφαρμογή(ές) που προ¬ 
τείνει ο κάθε πάροχος στους συνδρομητές του πρέπει 
να τεκμηριώνεται επιστημονικά και να είναι συμβατή 
με τη μεθοδολογία που χρησιμοποιεί για την εκτίμηση 
των ταχυτήτων ή και άλλων παραμέτρων ποιότητας που 
αναφέρονται στο συμβόλαιο, ώστε οι μετρήσεις να είναι 
συγκρίσιμες. 

18. Παράλληλα, οι πάροχοι υπηρεσιών πρόσβασης 
στο Διαδίκτυο ενημερώνουν τους χρήστες για παρά¬ 
γοντες που δύνανται να επηρεάσουν την μετρούμενη 
ταχύτητα ή/και άλλες παραμέτρους ποιότητας (όπως 
παράλληλη κίνηση από άλλες εφαρμογές, κίνηση από 
άλλες συσκευές στο εσωτερικό δίκτυο του συνδρομητή, 
σύνδεση μέσω \Λ/ί-ίί). 

19. Οι πάροχοι υπηρεσιών πρόσβασης στο Διαδίκτυο 
ενημερώνουν τους όρους παροχής/χρήσης των υπηρε¬ 
σιών με τις πληροφορίες για τις ταχύτητες ή και άλλες 
παραμέτρους ποιότητας ακολουθώντας την διαδικασία 
του Κανονισμού Γενικών Αδειών, όπως εκάστοτε ισχύει. 

20. Μετά την πρώτη ενημέρωση, οι πάροχοι επικαιρο- 
ποιούν τις τιμές των ταχυτήτων ή και άλλων παραμέτρων 
ποιότητας τουλάχιστον μία φορά ανά ημερολογιακό 
έτος, ώστε οι τιμές να ανταποκρίνονται σε πρόσφα¬ 
τα δεδομένα ή δείγμα μετρήσεων. Η ενημέρωση των 
συνδρομητών για τις αντίστοιχες τροποποιήσεις των 
όρων παροχής/χρήσης των υπηρεσιών πραγματοποι¬ 
είται ακολουθώντας την διαδικασία της παρ. 2.1.15 ζ) 
του Παραρτήματος Β του Κανονισμού Γενικών Αδειών 
όπως εκάστοτε ισχύει. 

21. Οι ενημερώσεις/επικαιροποιήσεις των τιμών των 
ταχυτήτων ή και άλλων παραμέτρων ποιότητας μπορούν 
να γίνονται ξεχωριστά για τα σταθερά και κινητά δίκτυα, 
καθώς και για τις διαφορετικές τεχνολογίες σταθερών 
και κινητών δικτύων. 

22. Τα πρωτογενή δεδομένα (όπως αποτελέσματα με¬ 
τρήσεων) που χρησιμοποιούνται από τους παρόχους 
για την εκτίμηση των ταχυτήτων ή και άλλων παραμέ- 




Τεύχος Β' 242/05.02.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


3037 


τρων ποιότητας διατηρούνται από τους παρόχους για 
τουλάχιστον δύο έτη από την ημερομηνία έκδοσης των 
ενημερώσεων/επικαιροποιήσεων και είναι διαθέσιμα 
προς την ΕΕΤΤ και προς όλους τους αρμόδιους φορείς 
επίλυσης διαφορών για έλεγχο σε ψηφιακή δομημένη 
μορφή (π.χ. 05\/). Για το ίδιο διάστημα είναι διαθέσιμη 
προς την ΕΕΤΤ και προς όλους τους φορείς επίλυσης δι¬ 
αφορών για έλεγχο η επεξεργασία των αποτελεσμάτων 
για την έκδοση των εκτιμούμενων τιμών ταχυτήτων ή και 
άλλων παραμέτρων ποιότητας, σε ηλεκτρονική μορφή 
σε κάποιο πρόγραμμα επεξεργασίας/ ανάλυσης δεδομέ¬ 
νων. Ο κάθε πάροχος δύναται να καθιστά τα πρωτογενή 
δεδομένα δημοσίως διαθέσιμα (ως ανοικτά δεδομένα) 
διαγράφοντας ή καθιστώντας ανώνυμα τυχόν προσωπι¬ 
κά δεδομένα χρηστών, ή δεδομένα από τα οποία μπορεί 
να εξακριβωθεί η ταυτότητα χρηστών (όπως διεύθυνση 
ΙΡ, αριθμός τηλεφώνου ή μοναδικός αριθμός βρόχου σε 
σταθερά δίκτυα, αριθμός τηλεφώνου ή κάρτας 5ΙΜ σε 
κινητά δίκτυα). 

ΚΕΦΑΛΑΙΟ Γ. 

Μεθοδολογικό πλαίσιο για την εκτίμηση των 
ταχυτήτων και άλλων παραμέτρων ποιότητας 
Άρθρο 8. 

Εκτίμηση ταχυτήτων συνδρομητών 
σταθερών δικτύων 

1. Η εκτίμηση των ταχυτήτων που αναγράφονται στους 
όρους παροχής/χρήσης των υπηρεσιών μπορεί να γίνει 
είτε μέσω μετρήσεων, είτε μέσω θεωρητικών μοντέλων 
ή/και προσομοιώσεων, είτε συνδυασμό θεωρητικών και 
πειραματικών μεθόδων. 

2. Στην περίπτωση που ένα θεωρητικό μοντέλο υπο¬ 
λογισμού της ταχύτητας βασίζεται σε παραμέτρους που 
υπολογίζονται πειραματικά (όπως μέγεθος παραθύρου 
^Ρ, πιθανότητα απώλειας πακέτου, καθυστέρηση μετ' 
επιστροφής), ο πάροχος αναφέρει, εκτός από τη μεθο¬ 
δολογία για την εκτίμηση των ταχυτήτων, και τη μεθο¬ 
δολογία που χρησιμοποιεί για την εκτίμηση των παρα¬ 
μέτρων αυτών, μαζί με τυχόν στοιχεία αξιολόγησης και 
επαλήθευσης της μεθοδολογίας αυτής. 

3. Εάν η εκτίμηση των ταχυτήτων γίνεται βάσει μετρή¬ 
σεων, οι μετρήσεις μπορεί να γίνουν είτε στην ίδια τη 
σύνδεση του συνδρομητή, είτε σε ένα δείγμα του πλη¬ 
θυσμού των τελικών χρηστών. 

4. Δεν απαιτείται η διενέργεια μετρήσεων καθ' όλη τη 
διάρκεια του χρόνου, παρά μόνο σε αντιπροσωπευτι¬ 
κές χρονικές περιόδους. Για παράδειγμα, οι μετρήσεις 
θα πρέπει να καλύπτουν ώρες αιχμής - μη αιχμής, ή πε¬ 
ριόδους όπου εμφανίζονται μεγάλες διακυμάνσεις της 
κίνησης (π.χ. κατά τη θερινή περίοδο). 

5. Οι τιμές της ελάχιστης και της συνήθως διαθέσιμης 
ταχύτητας αναφέρονται σε ώρες αιχμής, ενώ οι τιμές της 
μέγιστης ταχύτητας σε ώρες μη αιχμής. 

6. Ως ώρες αιχμής ορίζονται οι ώρες από 7 μ.μ έως 
11 μ.μ. για οικιακούς συνδρομητές, και από 9 π.μ. έως 5 
μ.μ. για μη οικιακούς συνδρομητές. Ωστόσο, οι πάροχοι 
μπορούν να προσδιορίσουν και διαφορετικά διαστήμα¬ 
τα ωρών αιχμής, ανάλογα με την κατάσταση της κίνησης 
στο δίκτυό τους. 


7. Στην περίπτωση εξατομικευμένων μετρήσεων στη 
σύνδεση του συνδρομητή, ο πάροχος παρέχει στο συν¬ 
δρομητή, εφόσον ο συνδρομητής το ζητήσει, τα πρω¬ 
τογενή δεδομένα των μετρήσεων, καθώς και την επε¬ 
ξεργασία των μετρήσεων που οδήγησε στην εκτίμηση 
της ταχύτητας. 

8. Προκειμένου για ενεργές μετρήσειςτου τύπου πελά- 
τη-εξυπηρετητή (εΙίθπΐ-ίθΓνθή,το σημείο μέτρησης στην 
πλευρά του συνδρομητή είναι ιδανικά το σημείο τερμα¬ 
τισμού του δικτύου ή ο δικτυακός εξοπλισμός (ιηοάθίτι/ 
Γουΐθή του συνδρομητή που συνδέεται άμεσα σε αυτό. Η 
μετρητική συσκευή (π.χ. υπολογιστής που συνδέεται στο 
δρομολογητή (ι-ουίθΐ')) ή το λογισμικό μέτρησης πρέπει να 
λαμβάνουν υπόψη τους, κατά το μέτρο του δυνατού, πα¬ 
ράγοντες του περιβάλλοντος του συνδρομητή που μπο¬ 
ρεί να επηρεάσουντη μέτρηση (όπωςπαράλληλη κίνηση 
από άλλες εφαρμογές, κίνηση από άλλες συσκευές στο 
εσωτερικό δίκτυο του συνδρομητή, σύνδεση μέσωΝΑ/ί-ίί). 

9. Προκειμένου για ενεργές μετρήσεις του τύπου πελά- 
τη-εξυπηρετητή (ςΙίθηΐ-5θΐ·νθΐ·), ο εξυπηρετητής (ϊθιλ/θγ) 
πρέπει να βρίσκεται σε κεντρικό σημείο του δικτύου του 
παρόχου όπου γίνεται διασύνδεση με άλλα δίκτυα, όπως 
σε σημείο ανταλλαγής της κίνησης (Ιπϊθιύιθϊ ΕχεΓίθπςθ 
Ροίπΐ). Μπορούν να υπάρχουν ένας ή περισσότεροι εξυ- 
πηρετητές μετρήσεων. Στην περίπτωση που υπάρχουν 
πολλοί εξυπηρετητές, η δρομολόγηση της κίνησης για 
τις μετρήσεις πρέπει να είναι παρόμοια με δρομολόγηση 
που ακολουθείται σε πραγματική κίνηση. Αναγκαία είναι 
η ύπαρξη επαρκούς χωρητικότητας στη διασύνδεση του 
εξυπηρετητή μετρήσεων και η διασφάλιση υψηλής δια¬ 
θεσιμότητας, ώστε να μην παρουσιάζονται φαινόμενα 
συμφόρησης στη διασύνδεση αυτή. 

10. Κατά την επεξεργασία των μετρήσεων για την εκτί¬ 
μηση των ταχυτήτων, ακραίες τιμές του δείγματος δεν 
πρέπει γενικά να αφαιρούνται, παρά μόνο εάν υπάρχουν 
σαφείς ενδείξεις ότι πρόκειται για τιμές που προκύπτουν 
από σφάλμα. Ωστόσο, ο πάροχος μπορεί να προβεί σε 
επεξεργασία των ακραίων τιμών (όπως αντικατάσταση 
τους, ή διαφορετική στάθμισή τους) ώστε να βελτιώσει 
την ακρίβεια των εκτιμήσεων. Στην περίπτωση αυτή, 
αναφορά για το πώς γίνεται ο χειρισμός των ακραίων 
τιμών θα πρέπει να συμπεριλαμβάνεται στην μεθοδο¬ 
λογία εκτίμησης της ταχύτητας. 

Άρθρο 9. 

Εκτίμηση από μετρήσεις στην ίδια τη σύνδεση 

ενός συνδρομητή σταθερού δικτύου 

1. Στην περίπτωση που η εκτίμηση γίνεται βάσει με¬ 
τρήσεων στην ίδια τη σύνδεση του συνδρομητή και προ¬ 
κειμένου για υποψηφίους συνδρομητές για τους οποίους 
δεν υπάρχουν ήδη αποτελέσματα μετρήσεων, κατά τη 
διαδικασία πώλησης ο πάροχος θα πρέπει να ενημερώ¬ 
νει το συνδρομητή για το εκτιμώμενο άνω όριο της τα¬ 
χύτητας σύνδεσης στο Διαδίκτυο (με όποια διαθέσιμα 
στοιχεία έχει, όπως μέσω των ταχυτήτων συγχρονισμού). 
Στη συνέχεια, και εντός ενός μηνός από τη σύνδεση του 
συνδρομητή, ο πάροχος εκτιμά τις ρεαλιστικά αναμενό¬ 
μενες ταχύτητες βάσει μετρήσεων και ενημερώνει τους 
όρους παροχής/χρήσης της υπηρεσίας. 

2. Στη συνέχεια, για την εκτίμηση των ρεαλιστικά ανα¬ 
μενόμενων ταχυτήτων, ο πάροχος είναι υποχρεωμένος 
να πραγματοποιήσει έναν ελάχιστο αριθμό μετρήσεων 
σε ώρες μη αιχμής, και μετρήσεων σε ώρες αιχμής ανά 
συνδρομητή, ώστε να ικανοποιείται συγκεκριμένη ακρί¬ 
βεια, η οποία επίσης αναφέρεται στο συμβόλαιο. Παρά¬ 
δειγμα υπολογισμού του ελάχιστου μεγέθους δείγματος 
ώστε να ικανοποιείται συγκεκριμένη ακρίβεια αναφέρε- 
ται στο Παράρτημα 1. 

3. Οι αναφερόμενες ταχύτητες στο συμβόλαιο υπολο¬ 
γίζονται ως εξής: 

α) Η ελάχιστη τιμή της ταχύτητας ισούται με το 5ο 
εκατοστή μόριο των μετρήσεων από τη σύνδεση του 
συνδρομητή στις ώρες αιχμής. 

β) Η συνήθως διαθέσιμη ταχύτητα ισούται με τη με¬ 
σαία τιμή των μετρήσεων από τη σύνδεση του συνδρο¬ 
μητή στις ώρες αιχμής. 

γ) Η μέγιστη τιμή της ταχύτητας ισούται με το 95° εκα¬ 
τοστημόριο των μετρήσεων από τη σύνδεση του συν¬ 
δρομητή στις ώρες μη αιχμής. 

Άρθρο 10. 

Εκτίμηση από μετρήσεις ενός δείγματος του 
πληθυσμού συνδρομητών σταθερών δικτύων 

1. Η εκτίμηση των ταχυτήτων πρέπει να βασίζεται σε 
δείγμα μετρήσεων το οποίο να είναι πρόσφατο, να έχει 
επαρκή αριθμό μετρήσεων και να αφορά σε συγκεκρι¬ 
μένη γεωγραφική περιοχή που περιλαμβάνει το σημείο 
σύνδεσης του συνδρομητή. 

2. Το δείγμα μετρήσεων θεωρείται πρόσφατο όταν επι- 
καιροποιείται τουλάχιστον μία φορά ανά ημερολογιακό 
έτος, ή και συχνότερα. 

3. Ο αριθμός μετρήσεων του δείγματος θεωρείται 
επαρκής όταν είναι μεγαλύτερος ενός ελάχιστου αριθ¬ 
μού που απαιτείται για συγκεκριμένη ακρίβεια, με συ¬ 
γκεκριμένη στατιστική μεθοδολογία. Παράδειγμα υπο¬ 
λογισμού του ελάχιστου μεγέθους δείγματος ώστε να 
ικανοποιείται συγκεκριμένη ακρίβεια αναφέρεται στο 
Παράρτημα 1. 

4. Για το σκοπό της εκτίμησης των ταχυτήτων που ανα- 
φέρονται στο συμβόλαιο ο πάροχος μπορεί να ορίσει 
γεωγραφικές περιοχές σύμφωνα με τις διοικητικές ενό¬ 
τητες της χώρας, ή οποιεσδήποτε άλλες σαφώς προσ¬ 
διορισμένες περιοχές (όπως περιοχές που καλύπτονται 
από κάθε Αστικό Κέντρο, ή περιοχές επιφάνειας 1 Κγπ 2 ). 

5. Στην περίπτωση που οι μετρήσεις αναφέρονται σε 
διοικητικές ενότητες της χώρας, ορίζονται τα παρακάτω 
γεωγραφικά επίπεδα, με αύξουσα σειρά μεγέθους: 

α) Δήμος 

β) Περιφερειακή ενότητα 

γ) Περιφέρεια Ο πάροχος υποχρεούται να αναφέρει 
την ελάχιστη, μέγιστη, και συνήθως διαθέσιμη ταχύτητα 
στη μικρότερη γεωγραφική περιοχή που αντιστοιχεί σε 
ένα από τα ανωτέρω επίπεδα. Αν δεν υπάρχει επαρκής 
αριθμός μετρήσεων σε μια γεωγραφική περιοχή, ο πά¬ 
ροχος μπορεί να αναφέρει την εκτίμηση τηςτιμής για το 
αμέσως επόμενο γεωγραφικό επίπεδο. 

6. Για μεγαλύτερη ακρίβεια, το δείγμα θα πρέπει να 
είναι αντιπροσωπευτικό της γεωγραφικής κατανομής 


των συνδρομητών στην περιοχή όπου γίνεται η εκτί¬ 
μηση. Προκειμένου για τεχνολογίες στις οποίες η τα¬ 
χύτητα εξαρτάται σημαντικά από την απόσταση (όπως 
Αϋδί,νϋδί) ο πάροχος μπορεί να χωρίσει μια περιοχή σε 
υποπεριοχές, ανάλογα με την απόσταση από το αστικό 
κέντρο ή άλλο σημείο συγκέντρωσης της κίνησης, και 
να λάβει αριθμό μετρήσεων ανάλογο με τον αριθμό των 
συνδρομητών του σε κάθε υποπεριοχή. 

7. Εάν υπάρχουν περισσότερες από μία μετρήσεις από 
το ίδιο τερματικό σημείο ή από τον ίδιο χρήστη στο δείγ¬ 
μα, τότε για την εκτίμηση των ταχυτήτων λαμβάνεται 
υπόψη ο μέσος όρος των μετρήσεων κάθε τερματικού 
σημείου ή χρήστη, ώστε τα ξεχωριστά σημεία ή χρήστες 
να σταθμίζονται ισόποσα. 

8. Οι αναφερόμενες ταχύτητες στο συμβόλαιο υπολο¬ 
γίζονται ως εξής: 

α) Η ελάχιστη τιμή της ταχύτητας ισούται με το 5° εκα¬ 
τοστημόριο των μετρήσεων των διαφορετικών χρηστών 
στην περιοχή, στις ώρες αιχμής. 

β) Η συνήθως διαθέσιμη ταχύτητα ισούται με τη με¬ 
σαία τιμή των μετρήσεων των διαφορετικών χρηστών 
στην περιοχή, στις ώρες αιχμής. 

γ) Η μέγιστη τιμή της ταχύτητας ισούται με το 95ο εκα¬ 
τοστημόριο των μετρήσεων των διαφορετικών χρηστών 
στην περιοχή, στις ώρες μη αιχμής 

9. Εάν δεν υπάρχει επαρκής αριθμός μετρήσεων σε μια 
γεωγραφική περιοχή όπου υπάρχουν συνδρομητές, ο 
πάροχος υποχρεούται να πραγματοποιήσει την εκτίμηση 
των ταχυτήτων είτε πραγματοποιώντας μετρήσεις στην 
ίδια τη σύνδεση του συνδρομητή, όπως αναφέρεται στο 
άρθρο 9, είτε μέσω θεωρητικών μοντέλων και προσο¬ 
μοιώσεων. 

Άρθρο 11. 

Εκτίμηση ταχυτήτων συνδρομητών 
κινητών δικτύων 

1. Ως εκτιμώμενη μέγιστη ταχύτητα πρόσβασης δεδο¬ 
μένων σε μια γεωγραφική περιοχή ορίζεται είτε η ανώτε¬ 
ρη ταχύτητα που υπολογίζεται μέσω θεωρητικών μοντέ¬ 
λων προσομοίωσης από τον πάροχο στην περιοχή αυτή 
με βάση τις παρεχόμενες τεχνολογίες, εντός του χρονι¬ 
κού διαστήματος μέγιστης τηλεπικοινωνιακής κίνησης 
είτε η μέγιστη ταχύτητα που επιτυγχάνεται μέσω ενός 
δείγματος μετρήσεων στο ίδιο προαναφερθέν χρονικό 
διάστημα και ανάγεται από τον πάροχο σε συγκεκριμένη 
γεωγραφική έκταση. 

2. Στην περίπτωση μετρήσεων, η τεχνολογία πρόσβα¬ 
σης που αντιστοιχεί στη μέτρηση (όπως ΕΤΕ, ΙΙΜΤ5) κα¬ 
θορίζεται από την πραγματοποιούμενη σύνδεση κατά 
την εκκίνηση της μέτρησης. 

3. Στην περίπτωση που η εκτίμηση της μέγιστης ταχύ¬ 
τητας γίνεται μέσω ενός δείγματος μετρήσεων, εφαρμό¬ 
ζονται αναλογικά τα αναφερόμενα στις παραγράφους 1, 
2,3, και 7 του άρθρου 10. 

4. Η εκτιμώμενη μέγιστη ταχύτητα μπορεί να αναφέ- 
ρεται διακριτά για περιόδους και γεωγραφικές περιοχές 
όπου εμφανίζονται μεγάλες διακυμάνσεις της κίνησης 
(όπως σε νησιά κατά τη θερινή περίοδο). 

5. Οι εκτιμώμενες μέγιστες τιμές των ταχυτήτων αφο- 

ρούν τουλάχιστον σε εξωτερικούς χώρους και όταν ο 
χρήστης δεν κινείται σε όχημα. Σε κάθε περίπτωση ο 
πάροχος πρέπει να αναφέρει τις συνθήκες υπό τις οποίες 
μπορεί να επιτευχθούν οι τιμές των ταχυτήτων. 

6. Ο πάροχος αρκεί να δηλώσει, ανά γεωγραφική πε¬ 
ριοχή, το εύρος τιμών (διάστημα) στο οποίο ανήκουν οι 
εκτιμώμενες μέγιστες τιμές ταχυτήτων και τον αντίστοι¬ 
χο ποιοτικό χαρακτηρισμό, χωρίς ακριβή αναφορά των 
εκτιμώμενων μεγίστων τιμών. Τα διαστήματα σε κάθε 
ροή μετάδοσης δεδομένων ορίζονται ως εξής: 


Ροή καθόδου (ΟοννηΙίηί<) 


α/α 

Ταχύτητα 

Χαρακτηρισμός 

1 

0 Κάίΐ/5 < 256 Κάίΐ/5 

Κακή (Βθά) 

2 

> 256 Κάίΐ/5 < 2 Μάίΐ/5 

Μέτρια (Ροογ) 

3 

> 2 ΜάίΐΛ < 10 Μάίΐ/5 

Ικανοποιητική (Ρθιγ) 

4 

> 10 Μάίΐ/5 < 30 Μάίΐ/5 

Καλή(Ωοοά) 

5 

> 30 Μάίΐ/5 < 100 Μάίΐ/5 

Πολύ καλή (\/θΓγ 900 ά) 

6 

> 100 Μάίΐ/5 

Εξαίρετη (ΕχεθΙΙθηΐ) 


Ροή ανόδου (ΙΙρΙίηΚ) 


α/α 

Ταχύτητα 

Χαρακτηρισμός 

1 

0 Κάίΐ/ί < 128 Κάίΐ/5 

Κακή (Βθά) 

2 

> 128 Κάίΐ/5 < 1024 Κάίΐ/5 

Μέτρια (Ροογ) 

3 

> 1024 Κάίΐ/5 < 5 Μάίΐ/5 

Ικανοποιητική (Ρθϊγ) 

4 

> 5 ΜάίΐΛ < 20 Μάίΐ/5 

Καλή (Ωοοά) 

5 

> 20 Μάίΐ/5 < 40 Μάίΐ/5 

Πολύ καλή (\/θΓγ 900 ά) 

6 

> 40 Μάίΐ/5 

Εξαίρετη (ΕχεθΙΙθηΐ) 


7. Οι πάροχοι δημοσιεύουν στην ιστοσελίδα τους γε¬ 
ωγραφικούς χάρτες όπου θα υποδεικνύεται το εύρος 
τιμών στο οποίο ανήκει η εκτιμώμενη μέγιστη ταχύτητα 
σε κάθε γεωγραφική περιοχή. 

8. Η ανάλυση για την εξαγωγή των χαρτών (ακτίνα 
περιοχών στις οποίες υποδιαιρείται μια γεωγραφική 
περιοχή), ανάλογα με τη δόμηση της περιοχής είναι η 
ακόλουθη: 

- Αστικές περιοχές: < 50 μέτρα 

- Ημιαστικές περιοχές: < 100 μέτρα 

- Αγροτικές περιοχές: < 500 μέτρα 

9. Για μεγαλύτερη ευχρηστία, η παρουσίαση των εκτι¬ 
μώμενων μέγιστων ταχυτήτων σε χάρτες ακολουθεί μια 
συγκεκριμένη χρωματική κλίμακα ανά ροή μετάδοσης 
και ανά τεχνολογία. 

10. Σε κάθε χάρτη οι πάροχοι συμπεριλαμβάνουν πίνα¬ 
κα με τις τυπικές ευρυζωνικές υπηρεσίες που μπορούν 
να υποστηριχθούν ανά χρωματική κλίμακα και εύρος 
ταχυτήτων. 

11. Η ανανέωση των χαρτών ανά ροή και ανά τεχνο¬ 
λογία γίνεται τουλάχιστον σε ετήσια βάση, καθώς και 
όταν υπάρχουν αλλαγές στο δίκτυο που με τη σειρά τους 
επιφέρουν αλλαγή στο εύρος τιμών που ανήκει η εκτι¬ 
μώμενη μέγιστη ταχύτητα σε μία γεωγραφική περιοχή. 
Για την ανανέωση ο πάροχος ενημερώνει το κοινό με 
ανακοίνωση σε εμφανές σημείο στο δικτυακό του τόπο. 


Επίσης, ενημερώνει τυχόν διαφημιστικό υλικό που χρη¬ 
σιμοποιεί για τις ευρυζωνικές υπηρεσίες που προσφέρει. 

Άρθρο 12. 

Ειδικές προβλέψεις για τη χρήση μετρήσεων 
συνδρομητών μέσω διαδικτυακών εφαρμογών 
1. Τα συστήματα εκτίμησης ταχυτήτων ή και άλλων 
παραμέτρων ποιότητας με χρήση ενεργών μετρήσεων 
συνδρομητών μέσω διαδικτυακών εφαρμογών πρέπει 
να ακολουθούν τις παρακάτω βασικές αρχές: 

α) την τοποθέτηση των εξυπηρετητών μετρήσεων σε 
κεντρικά σημεία του δικτύου με επαρκή χωρητικότη¬ 
τα, όπως σε σημεία ανταλλαγής της κίνησης (Ιπϊθγπθϊ 
ΕχεΓίθπςθ Ροίπΐ5), 

β) την ύπαρξη επαρκούς χωρητικότητας στη διασύν¬ 
δεση του εξυπηρετητή μετρήσεων στο κεντρικό και ου¬ 
δέτερο σημείο διασύνδεσης, και τη διασφάλιση υψηλής 
διαθεσιμότητας, ώστε να μην παρουσιάζονται φαινόμε¬ 
να συμφόρησης στη διασύνδεση αυτή, 
γ) τη χρήση αξιόπιστων και ευρέως διαδεδομένων 
μεθοδολογιών για τη μέτρηση της ταχύτητας, 
δ) την επαλήθευση, κατά το μέτρο του δυνατού, των 
στοιχείων συνδρομητών, των οποίων οι μετρήσεις χρη¬ 
σιμοποιούνται για την εκτίμηση των ρεαλιστικά αναμε¬ 
νόμενων ταχυτήτων, 

ε) την αποφυγή, κατά το μέτρο του δυνατού, παραγό¬ 
ντων του περιβάλλοντος του χρήστη που επηρεάζουν 
την ακρίβεια της μέτρησης, όπως παράλληλη κίνηση 
από άλλες εφαρμογές, κίνηση από άλλες συσκευές στο 
εσωτερικό δίκτυο του συνδρομητή, σύνδεση μέσω \Λ/ί-Τϊ, 
στ) τη χρήση αξιόπιστων στατιστικών μεθοδολογιών 
για την εκτίμηση των ταχυτήτων βάσει ενός δείγματος 
μετρήσεων, 

ζ) τη διασφάλιση, κατά το μέτρο του δυνατού, της αντι- 
προσωπευτικότητας του δείγματος χρονικά και γεωγρα¬ 
φικά, σε σχέση με τη βάση συνδρομητών του παρόχου. 

Εφαρμογές και μεθοδολογίες μέτρησης που χρησιμο¬ 
ποιεί ή έχει αναπτύξει η ΕΕΤΤ, όπως τα εργαλεία μέτρη- 
σηςτηςπλατφόρμας ΥΠΕΡΙΩΝ (Γιΐΐρ5://Γιγρθποηΐθ5ΐ.9θ 
μπορούν να χρησιμοποιηθούν από τους παρόχους ως 
βάση μετρήσεων για την εκτίμηση των ταχυτήτων ή και 
άλλων παραμέτρων ποιότητας που αναφέρονται στα 
συμβόλαια. Εκτός από αυτές, κατάλληλες για το σκοπό 
αυτό θα θεωρούνται καταρχάς και οι εφαρμογές και με¬ 
θοδολογίες μέτρησης που έχουν αναπτυχθεί από άλλους 
διεθνώς αναγνωρισμένους φορείς (όπως άλλες ανεξάρ¬ 
τητες αρχές ή κρατικούς οργανισμούς, το Σώμα Ευρω¬ 
παίων Ρυθμιστών Ηλεκτρονικών Επικοινωνιών (ΒΕΒΕίΙ), 
πανεπιστήμια/ερευνητικά ιδρύματα, οργανισμούς προ¬ 
τυποποίησης, εταιρείες μετρήσεων) και ακολουθούν τις 
παραπάνω βασικές αρχές. Ωστόσο, η ΕΕΤΤ δύναται να 
προβεί σε έλεγχο των εφαρμογών αυτών και του τρόπου 
με τον οποίο χρησιμοποιούνται από τον πάροχο για το 
σκοπό της εκτίμησης των ταχυτήτων ή και άλλων πα¬ 
ραμέτρων ποιότητας που αναφέρονται στα συμβόλαια 
των συνδρομητών. 

Σε περίπτωση που ο πάροχος δεν είναι διαχειριστής 
της διαδικτυακής εφαρμογής μέσω της οποίας γίνεται η 
εκτίμηση των ταχυτήτων, πρέπει τουλάχιστον να διαθέτει 

πρόσβαση στα δεδομένα που αφορούν τις μετρήσεις 
των συνδρομητών του. Σε αυτά περιλαμβάνονται τόσο 
τα αποτελέσματα των μετρήσεων, όσο και τα μεταδε- 
δομένα των συνδρομητών του (όπως πληροφορίες 
ταχυδρομικής διεύθυνσης, διεύθυνση ΙΡ, ονομαστική 
ταχύτητα). Οι πάροχοι ελέγχουν και απομακρύνουν ή 
διορθώνουν τιμές στο δείγμα μετρήσεων, ώστε να μην 
περιλαμβάνονται λανθασμένες μετρήσεις ή μετρήσεις 
με λανθασμένα στοιχεία συνδρομητών. 

Για μετρητικά εργαλεία που διαχειρίζεται η ΕΕΤΤ, οι 
πάροχοι υποχρεούνται να παρέχουν κάθε διευκόλυνση 
στην ΕΕΤΤ για την επιβεβαίωση των στοιχείων των συν¬ 
δρομητών που κάνουν τις μετρήσεις. 

ΚΕΦΑΛΑΙΟ Δ. 

Επανορθώσεις/αποζημιώσεις προς συνδρομητές 

και διεξαγωγή ελέγχων από τους παρόχους 

Άρθρο 13. 

Επανορθώσεις/αποζημιώσεις προς συνδρομητές 

1. Οι πάροχοι υπηρεσιών πρόσβασης στο Διαδίκτυο 
εξετάζουν σύμφωνα με τα οριζόμενα στον Κανονισμό 
Γενικών Αδειών, όπως εκάστοτε ισχύει, κάθε παράπο¬ 
νο ή καταγγελία συνδρομητή σχετικά με την παρούσα 
απόφαση. 

2. Οι πάροχοι υπηρεσιών πρόσβασης στο Διαδίκτυο 
αναφέρουν στους όρους παροχής/χρήσης των υπηρεσι¬ 
ών τις επανορθώσεις ή αποζημιώσεις που δικαιούνται οι 
συνδρομητές, σε περίπτωση που διαπιστωθούν συνεχείς 
ή επαναλαμβανόμενες αρνητικές αποκλίσεις (δηλαδή 
αποκλίσεις οι οποίες αντιστοιχούν σε χειρότερη απόδο¬ 
ση) μεταξύ της μετρούμενης ταχύτητας στο Διαδίκτυο 
και της ταχύτητας που αναφέρεται στους όρους παρο¬ 
χής/χρήσης της υπηρεσίας, και ανάλογα με το μέγεθος 
της απόκλισης. Γενικά, από τις αναφερόμενες ταχύτητες, 
οι πάροχοι υποχρεούνται στην παροχή επανορθώσεων/ 
αποζημιώσεων στην περίπτωση αποκλίσεων απόδοσης 
από την αναφερόμενη ελάχιστη ταχύτητα για συνδρο¬ 
μητές σταθερών δικτύων, και από την αναφερόμενη μέ- 
γιστη ταχύτητα για συνδρομητές κινητών δικτύων, όπως 
οι αποκλίσεις αυτές εξειδικεύονται παρακάτω. 

3. Παραδείγματα δυνατών επανορθώσεων ή αποζημι¬ 
ώσεων ανεξαρτήτως τύπου δικτύου (σταθερό ή κινητό) 
είναι έκπτωση στο λογαριασμό, δυνατότητα για διακοπή 
του συμβολαίου χωρίς χρέωση, επιστροφή τμήματος ή 
συνόλου του παγίου, ή συνδυασμός αυτών. Επίσης, οι 
πάροχοι δίνουν τη δυνατότητα σε συνδρομητές σταθε¬ 
ρών δικτύων να επιλέξουν πακέτο με χαμηλότερη ονο¬ 
μαστική ταχύτητα λήψης ή/και αποστολής δεδομένων, 
πλησιέστερη στην ταχύτητα που μπορεί να επιτευχθεί 
ρεαλιστικά (εφόσον υπάρχει τέτοιο πακέτο), χωρίς να 
χρειάζεται να καταβάλλουν τέλος για την πρόωρη δια- 
κοπή/καταγγελία μιας σύμβασης ορισμένου χρόνου. Η 
δυνατότητα αυτή θα πρέπει να δίνεται ακόμα και μεταξύ 
διαφορετικών τεχνολογιών σύνδεσης (όπως από νϋ5Ε 
σε Αϋ5Ε). 

4. Σε περίπτωση που διαπιστωθούν σημαντικές συνε¬ 
χείς ή επαναλαμβανόμενες αρνητικές αποκλίσεις και ο 
πάροχος δεν έχει αποκαταστήσει το πρόβλημα εντός 30 
ημερών από την υποβολή του παραπόνου/καταγγελίας, 


ο συνδρομητής έχει το δικαίωμα καταγγελίας της σύμβα¬ 
σης, είτε είναι ορισμένου είτε αορίστου χρόνου, αζημίως. 
Στην περίπτωση αυτή, εξακολουθούν να ισχύουν μόνο 
οι υποχρεώσεις των μερών όσον αφορά την καταβολή 
τυχόν υπολοίπων επιδότησης συσκευών ή τερματικού 
εξοπλισμού, όπως αυτές ίσχυαν κατά την τελευταία συ- 
ναφθείσα μεταξύ αυτών σύμβαση ορισμένου χρόνου. 

5. Στο ανωτέρω διάστημα των 30 ημερών δεν προ- 
σμετρώνται τυχόν καθυστερήσεις που οφείλονται στο 
συνδρομητή, όπως ακύρωση επίσκεψης τεχνικού με 
υπαιτιότητα του συνδρομητή. Στην περίπτωση αυτή, ο 
συνδρομητή θα πρέπει να ενημερωθεί από τον πάροχο 
για τη νέα ημερομηνία από την οποία αποκτά το δικαί¬ 
ωμα καταγγελίας της σύμβασης αζημίως. Σε κάθε περί¬ 
πτωση, ο πάροχος δύναται να δώσει στο συνδρομητή 
το δικαίωμα αυτό και πριν εκπνεύσει το διαστημάτων 
30 ημερών. 

6. Στην περίπτωση συνδρομητή σταθερού δικτύου, 
το παράπονο/καταγγελία αφορά στη συγκεκριμένη δι¬ 
εύθυνση όπου βρίσκεται η σύνδεση του συνδρομητή. 
Στην περίπτωση συνδρομητή κινητού δικτύου, στο πα¬ 
ράπονο ή καταγγελία αναγράφεται επίσης η διεύθυνση 
στην οποία διαπιστώνεται από το συνδρομητή απόκλιση 
της απόδοσης. 

7. Για την επιβεβαίωση από τον πάροχο του παραπό¬ 
νου ή της καταγγελίας συνδρομητή που αφορά στην τα¬ 
χύτητα σύνδεσης, γίνεται επαρκής αριθμός μετρήσεων: 

α) προκειμένου για σταθερά δίκτυα, στη σύνδεση του 
συνδρομητή, 

β) προκειμένου για κινητά δίκτυα, στην περιοχή όπου 
αναφέρθηκε το παράπονο (σύμφωνα με την γεωγραφική 
ανάλυση των χαρτών βάσει του Άρθρου 11), η οποία 
περιλαμβάνει τη διεύθυνση όπου αναφέρεται το παρά¬ 
πονο/καταγγελία. 

8. Ο έλεγχος δύναται να πραγματοποιείται και βάσει 
ήδη διαθέσιμων μετρήσεων στη σύνδεση του συνδρο¬ 
μητή (στα σταθερά δίκτυα) ή στην αναφερθείσα περι¬ 
οχή, στην οποία συμπεριλαμβάνεται η διεύθυνση του 
παραπόνου/καταγγελίας (στα κινητά δίκτυα), οι οποίες 
έχουν ληφθεί από την ημερομηνία υποβολήςτου παρα¬ 
πόνου και μετά. Επιπλέον, ο πάροχος δύναται να προβεί 
σε ενιαίες μετρήσεις για την αντιμετώπιση ενός συνόλου 
παραπόνων/καταγγελιών συνδρομητών που έχουν υπο¬ 
βληθεί σε μία περιοχή (κυρίως στα κινητά, αλλά και στα 
σταθερά δίκτυα). 

9. Στα σταθερά δίκτυα, απόκλιση θεωρείται ότι υπάρχει 
όταν το 5ο εκατοστημόριο του δείγματος τιμών ταχυ¬ 
τήτων είναι μικρότερο από την τιμή της ελάχιστης τα¬ 
χύτητας που αναφέρεται στους όρους παροχής χρήσης 
της υπηρεσίας (αν αναφέρεται μοναδική τιμή), ή είναι 
μικρότερο από το κάτω όριο του διαστήματος τιμών 
της ελάχιστης ταχύτητας - όταν στους όρους παροχής/ 
χρήσης αναφέρεται διάστημα τιμών. Σημαντική από¬ 
κλιση θεωρείται ότι υπάρχει όταν το 5ο εκατοστημόριο 
του δείγματος τιμών ταχυτήτων είναι μικρότερο κατά 
τουλάχιστον 20% από την τιμή της ελάχιστης ταχύτη¬ 
τας που αναφέρεται στους όρους παροχής/χρήσης της 
υπηρεσίας, ή από το κάτω όριο του διαστήματος τιμών. 
Ειδικά για συνδέσεις τεχνολογίας Αϋ5Ε το όριο για τη 

σημαντική απόκλιση ορίζεται σε 30% από την τιμή της 
ελάχιστης ταχύτητας που αναφέρεται στους όρους πα¬ 
ροχής/χρήσης της υπηρεσίας, ή από το κάτω όριο του 
διαστήματος τιμών. 

10. Στα κινητά δίκτυα, απόκλιση θεωρείται ότι υπάρχει 
όταν το 95ο εκατοστημόριο του δείγματος τιμών ταχυτή¬ 
των είναι μικρότερο από το κάτω όριο του διαστήματος 
τιμών της μεγίστης ταχύτητας που αναφέρεται στους 
όρουςπαροχήςχρήσηςτης υπηρεσίας. Σημαντική από¬ 
κλιση θεωρείται ότι υπάρχει, όταν το 95ο εκατοστημόριο 
του δείγματος τιμών ταχυτήτων είναι μικρότερο κατά 
τουλάχιστον 10% από το κάτω όριο του διαστήματος 
τιμών. 

11. Για συνδρομητές υβριδικής πρόσβασης ελεγχόμε¬ 
νες είναι οι αποκλίσεις τόσο από την ελάχιστη ταχύτητα, 
σύμφωνα με την παράγραφο 9 ανωτέρω, όσο και από 
τη μέγιστη ταχύτητα, σύμφωνα με την παράγραφο 10 
ανωτέρω. 

12. Η απόκλιση θεωρείται ότι είναι συνεχής ή επα¬ 
ναλαμβανόμενη όταν παρουσιάζεται σε δύο από του¬ 
λάχιστον 3 δείγματα μετρήσεων, τα οποία 3 δείγματα 
λαμβάνονται σε διαφορετικές ημέρες, συνεχόμενες με¬ 
ταξύ τους. Συνεπώς, για την απόδειξη της συνεχούς ή 
επαναλαμβανόμενης απόκλισης ο πάροχος πρέπει να 
προβεί στη λήψη τουλάχιστον 3 δειγμάτων σε διαφο¬ 
ρετικές και συνεχόμενες μεταξύ τους ημέρες. Ωστόσο, 
στην περίπτωση που δεν το κρίνει αναγκαίο, ο πάροχος 
δύναται να αποδεχθεί το παράπονο/καταγγελία του συν¬ 
δρομητή χωρίς να προβεί στη λήψη περισσότερων του 
ενός δειγμάτων. 

13.0 έλεγχος γίνεται σε ώρες αιχμής είτε στη ροή κα¬ 
θόδου ή στη ροή ανόδου ή και στις δύο ροές, ανάλογα με 
το παράπονο/καταγγελία του συνδρομητή. Γενικότερα, 
η εξέταση του παραπόνου ή της καταγγελίας από τον 
πάροχο πρέπει να είναι συναφής με τις συνθήκες υπό 
τις οποίες παρατηρήθηκε από το συνδρομητή (όπως 
χρόνος όπου αναφέρθηκε το παράπονο/καταγγελία, ή 
απόσταση από σταθμό βάσης). 

14. Κατά τον έλεγχο λαμβάνεται ελάχιστος αριθμός 
μετρήσεων ώστε το σχετικό σφάλμα στη μέση τιμή του 
δείγματος να είναι μικρότερο του 20%, με πιθανότητα 
τουλάχιστον 95%, ή τουλάχιστον 20 μετρήσεις. 

15. Από την υποχρέωση επανόρθωσης/αποζημίωσης 
για αποκλίσεις εξαιρούνται περιπτώσεις όπου οι αποκλί¬ 
σεις της απόδοσης τεκμηριωμένα οφείλονται σε περι¬ 
πτώσεις ανωτέρας βίας. 

16. Προκειμένου για αποκλίσεις που διαπιστώνονται 
βάσει μετρήσεων από τη σύνδεση του συνδρομητή, 
θα πρέπει να λαμβάνονται υπ’ όψη παράγοντες του 
περιβάλλοντος του χρήστη που είναι δυνατόν να επη¬ 
ρεάσουν το αποτέλεσμα της μέτρησης (όπως κίνηση 
από άλλες εφαρμογές που τρέχουν παράλληλα με την 
εφαρμογή μέτρησης, ή περιορισμοί που προκύπτουν 
από σύνδεση στο Διαδίκτυο μέσω \Α/ίίί). 

17. Ο πάροχος δύναται να μην εξετάσει παράπονα ή 
καταγγελίες για αποκλίσεις, όταν η ποιότητα που ανα¬ 
γράφεται στους όρους παροχής/χρήσης της υπηρεσίας 
αναφέρεται σαφώς σε άλλες συνθήκες περιβάλλοντος 
και λειτουργίας, από αυτές που περιγράφονται στο πα¬ 


ράπονο ή στην καταγγελία του συνδρομητή. Για παρά¬ 
δειγμα, στα κινητά δίκτυα όταν η εκτιμώμενη μέγιστη 
ταχύτητα που αναφέρεται στους όρους παροχής/χρήσης 
της υπηρεσίας ισχύει για εξωτερικούς χώρους, και το 
παράπονο ή η καταγγελία του συνδρομητή αναφέρεται 
σε απόκλιση της ταχύτητας σε εσωτερικό χώρο. Στις πε¬ 
ριπτώσεις αυτές ο πάροχος δύναται να μην εξετάσει το 
παράπονο ή την καταγγελία, αλλά υποχρεούται να ενη¬ 
μερώσει το συνδρομητή για το λόγο της μη εξέτασης, και 
ο συνδρομητής δύναται να επανέλθει με νέο παράπονο 
ή καταγγελία, σε περίπτωση που η αρχική περιγραφή 
που έκανε οφειλόταν σε παρανόηση. 

18. Εάν ο συνδρομητής δεν αποδεχθεί την προτεινόμε- 
νη επανόρθωση ή αποζημίωση από τον πάροχο, δεν έχει 
δικαίωμα υποβολής νέου παραπόνου, το οποίο καλύπτε¬ 
ται από την προτεινόμενη επανόρθωση ή αποζημίωση. 
Στην περίπτωση διαπιστωθέντων σημαντικών αποκλί¬ 
σεων ο συνδρομητής εξακολουθεί να έχει το δικαίωμα 
καταγγελίας της σύμβασης αζημίως, εάν δεν ανανεωθεί 
η σύμβαση του με ενημερωμένες τιμές ταχύτητας. 

19. Για όλο το διάστημα στο οποίο εκκρεμεί η εξέταση 
του παραπόνου από τον πάροχο, ο συνδρομητής δεν 
έχει δικαίωμα υποβολής νέου παραπόνου/καταγγελίας 
για τον ίδιο λόγο. 

20. Παράδειγμα εκτίμησης και ελέγχου ταχυτήτων σε 
σταθερά δίκτυα αναφέρεται στο Παράρτημα 2, ενώ στα 
κινητά δίκτυα στο Παράρτημα 3.Τα παραδείγματα αυτά 
είναι απλώς ενδεικτικά, καθώς οι πάροχοι μπορούν να 
διαφοροποιηθούν ως προς τη μεθοδολογία εκτίμησης 
και ελέγχου ταχυτήτων, πάντοτε όμως στο πλαίσιο της 
παρούσας απόφασης. 

Άρθρο 14. 

Διεξαγωγή ελέγχων από τους παρόχους 

1. Παράπονο ή καταγγελία συνδρομητή για συνεχείς 
ή επαναλαμβανόμενες αποκλίσεις μεταξύ της πραγμα¬ 
τικής απόδοσης της ποιότητας σύνδεσης στο Διαδίκτυο 
και της ποιότητας που αναφέρεται στο συμβόλαιο δεν 
εγείρει αυτόματα δικαίωμα αποζημίωσης. 

2. Κατά τη διεξαγωγή μετρήσεων σε σύνδεση συνδρο¬ 
μητή σταθερού δικτύου στο πλαίσιο της διερεύνησης 
ενός παραπόνου/καταγγελίας οι πάροχοι φροντίζουν, 
κατά το μέτρο του δυνατού, ώστε οι μετρήσεις να μην 
επηρεάζονται από το περιβάλλον του χρήστη (όπως 
κίνηση από εφαρμογές που τρέχουν παράλληλα στον 
υπολογιστή του συνδρομητή, σφάλματα από ασύρμα¬ 
τη μετάδοση, συμφόρηση στο οικιακό δίκτυο). Για το 
σκοπό αυτό, οι μετρήσεις πρέπει να γίνονται σε κατά 
το δυνατόν απομονωμένο περιβάλλον και πρέπει να 
λαμβάνεται κάθε μέριμνα ώστε να μην επηρεαστούν ή 
αλλοιωθούν οι μετρήσεις του παρόχου. Για παράδειγμα, 
οι μετρήσεις μπορεί να γίνουν μέσω εξοπλισμού που 
συνδέεται στο σημείο τερματισμού του δικτύου στην 
πλευρά του συνδρομητή, ή απευθείας με τον δρομολο- 
γητή του συνδρομητή, ή μέσω λογισμικού μετρήσεων 
που ενσωματώνεται στο δρομολογητή. 

3. Ο μετρητικός εξοπλισμός και το λογισμικό του πα¬ 
ρόχου δεν πρέπει να θέτουν σε κίνδυνο την ασφάλεια ή 
την ακεραιότητα του δικτύου του συνδρομητή. 

4. Ο μετρητικός εξοπλισμός και το λογισμικό του 
παρόχου δεν πρέπει να παρακολουθεί την κίνηση και 
τις εφαρμογές των χρηστών της σύνδεσης για άλλους 
σκοπούς, πέρα από τον έλεγχο και την επιβεβαίωση του 
παραπόνου ή καταγγελίας του συνδρομητή. Επίσης δεν 
πρέπει να συλλέγει πληροφορίες σχετικά με την κίνηση 
και τις εφαρμογές των χρηστών της σύνδεσης, πέρα από 
τα αποτελέσματα των μετρήσεων. 

5.0 έλεγχος και η επιβεβαίωση των τιμών των ταχυτή¬ 
των πρέπει να γίνονται σε συμφωνία με τις μεθοδολογίες 
με τις οποίες έγινε η εκτίμηση των τιμών των ταχυτήτων 
από τον πάροχο. 

6. Οι πάροχοι υποχρεούνται να έχουν συγκεκριμένη 
μεθοδολογία διεξαγωγής μετρήσεων για την επαλήθευ¬ 
ση παραπόνων/καταγγελιών, βασισμένη σε διεθνείς συ¬ 
στάσεις ή πρότυπα, την οποία και θα δημοσιεύουν στην 
ιστοσελίδα τους. Η μεθοδολογία αυτή θα περιλαμβάνει 
κατ' ελάχιστο τον τρόπο υπολογισμού της τιμής της πα¬ 
ραμέτρου, το χώρο και τον χρόνο των μετρήσεων, και τη 
μετρητική διάταξη που χρησιμοποιείται. Στο βαθμό που 
η μεθοδολογία χρησιμοποιεί μετρήσεις συνδρομητών 
μέσω διαδικτυακών εφαρμογών, πρέπει να πληρεί τις 
βασικές αρχές που αναφέρονται στο άρθρο 12. 

7. Όταν η αιτία της απόκλισης τεκμηριωμένα βρίσκεται 
στο εσωτερικό δίκτυο του συνδρομητή (όπως κακή ποι¬ 
ότητα εσωτερικής καλωδίωσης στο κτίριο ή στο διαμέ¬ 
ρισμα του συνδρομητή, προβλήματα στον υπολογιστή 
του συνδρομητή ή στη σύνδεση με το ιτιοάθΐη/ΐΌυΐθΐ'), 
ο πάροχος υποχρεούται απλώς να εξηγήσει στον συν¬ 
δρομητή την αιτία αυτή, και να παρέχει τυχόν δυνατή 
διευκόλυνση για τη λύση του προβλήματος. 

8. Τα δεδομένα των μετρήσεων για τον έλεγχο αυτό 
πρέπει να διατηρούνται από τον πάροχο για τουλάχιστον 
δύο (2) έτη από την ημερομηνία ολοκλήρωσης της δια¬ 
χείρισης του παραπόνου/καταγγελίας από τον πάροχο 
(ημερομηνία τελικής απάντησης από τον πάροχο) ή, 
εφόσον πριν το πέρας δύο αυτών ετών εκκρεμεί επίλυ¬ 
ση διαφοράς μεταξύ του συνδρομητή και του παρόχου, 
μέχρι την οριστική επίλυση της διαφοράς. 

9.0 πάροχος δεν επιτρέπεται να χρεώνει το συνδρομη¬ 
τή για επισκέψεις τεχνικών ή για την εργασία που απαι¬ 
τείται για τη διερεύνηση του παραπόνου/καταγγελίας 
του συνδρομητή. 

10. Η ΕΕΤΤ θεωρεί τις μεθοδολογίες ελέγχου που ικα¬ 
νοποιούν τα αναφερόμενα στην παρούσα ενότητα ως 
αποδεκτές για τον έλεγχο των αποκλίσεων, σύμφωνα 
με τα οριζόμενα στο άρθρο 4(4) του Κανονισμού (ΕΕ) 
2015/2120. Στο πλαίσιο της εποπτείας εφαρμογής της 
παρούσας απόφασης, δύναται να ελέγχει τις μεθοδο¬ 
λογίες αυτές, και σε περίπτωση που δεν ικανοποιούν 
τα αναφερόμενα στο παρόν άρθρο, να λαμβάνει τυχόν 
απαιτούμενα μέτρα. 

ΚΕΦΑΛΑΙΟ Ε. 

Εφαρμογή πρακτικών διαχείρισης κίνησης και 
προσφορά εξειδικευμένων υπηρεσιών 
Άρθρο 15. 

Πρακτικές διαχείρισης κίνησης 

1. Οι επιτρεπόμενες πρακτικές διαχείρισης κίνησης 
χωρίζονται σε: 


ί. Εύλογες πρακτικές 

Μια πρακτική διαχείρισης κίνησης θεωρείται εύλογη 
όταν είναι διαφανής, αναλογική, δεν εισάγει διακρίσεις 
μεταξύ παρόμοιων κατηγοριών κίνησης, δεν βασίζεται 
σε εμπορικά κριτήρια, δεν παρακολουθεί συγκεκριμένη 
υπηρεσία, περιεχόμενο ή εφαρμογή. 

ϋ. Μη εύλογες πρακτικές που ανήκουν στις εξαιρέσεις 
του Άρθρου 2.3 παρ, (α)-(γ) 

παρ. (α): συμμόρφωση με νομοθεσία ή αποφάσεις 
δικαστηρίων 

παρ. (β): διατήρηση της ακεραιότητας και ασφάλειας 
του δικτύου 

παρ. (γ): αποφυγή επικείμενης συμφόρησης και περι¬ 
ορισμός ακραίας ή προσωρινής συμφόρησης 

Πέραν αυτών, πρακτικές διαχείρισης κίνησης μπορούν 
να εφαρμόζονται και σε εξειδικευμένες υπηρεσίες (βλ. 
ορισμό στο άρθρο 2). 

2. Δεν θεωρείται εύλογη η διακριτική μεταχείριση πε¬ 
ριεχομένου με μόνη αιτία ότι το περιεχόμενο είναι κρυ- 
πτογραφημένο, ή ότι η μετάδοση του γίνεται κρυπτογρα- 
φημένα (όπως μετάδοση μέσω πρωτοκόλλου ΗΤΤΡ5). 

3. Δεν θεωρείται εύλογη η διακριτική μεταχείριση με¬ 
μονωμένων εφαρμογών ή υπηρεσιών. 

4. Μία εύλογη πρακτική διαχείρισης κίνησης δεν πρέ¬ 
πει να περιλαμβάνει την παρακολούθηση πληροφορι¬ 
ών και δεδομένων που δημιουργούνται από τους ίδιους 
τους χρήστες (όπως κείμενο, φωτογραφίες ή βίντεο). 
Οποιαδήποτε διαχείριση προσωπικών δεδομένων θα 
πρέπει να γίνεται σε πλήρη συμφωνία με τις απαιτήσεις 
της κείμενης εθνικής και ευρωπαϊκής νομοθεσίας. 

5. Για κάθε πρακτική διαχείρισης κίνησης που ανήκει 
στις εξαιρέσεις του άρθρου 3.3 παρ. (α) του Κανονισμού 
(ΕΕ) 2015/2120 ο πάροχος υποχρεούται να παρέχει στην 
ΕΕΤΤ, εφόσον ζητηθεί (βλ. Άρθρο 22), σχετική ενημέρω¬ 
ση καθώς και τη νομική βάση με την οποία εφαρμόζεται 
(όπως νόμος ή απόφαση δικαστηρίου). 

6. Τυπικές περιπτώσεις που μπορούν να ενεργοποι¬ 
ήσουν μηχανισμούς που ανήκουν στις εξαιρέσεις του 
άρθρου 3.3 παρ. (β) του Κανονισμού (ΕΕ) 2015/2120 απο¬ 
τελούν οι επιθέσεις στο δίκτυο (για παράδειγμα επιθέ¬ 
σεις άρνησης υπηρεσίας (0ο5), επιθέσεις με παραποίηση 
ταυτότητας (Βροοίίης)), ή προσπάθειες παρακολούθη¬ 
σης του δικτύου. 

7. Για κάθε μηχανισμό διαχείρισης κίνησηςπου ανήκει 
στις εξαιρέσεις του άρθρου 3.3 παρ. (β) του Κανονισμού 
(ΕΕ) 2015/2120, ο πάροχος υποχρεούται να παρέχει στην 
ΕΕΤΤ, εφόσον ζητηθεί (βλ. Άρθρο 22), σχετική ενημέρω¬ 
ση και αιτιολόγηση, καθώς και εκτίμηση για τον κίνδυνο 
που προκύπτει για την ασφάλεια και ακεραιότητα του 
δικτύου και για την ανάγκη λήψης μέτρων. Η εκτίμηση 
του κινδύνου μπορεί να προέρχεται από μελέτη του πα¬ 
ρόχου ή από εξωτερικές πηγές, όπως οργανισμοί για την 
ασφάλεια των δικτύων, ή τη διεθνή βιβλιογραφία. 

8. Για κάθε μηχανισμό διαχείρισης κίνησηςπου ανήκει 
στις εξαιρέσεις του άρθρου 3.3 παρ. (γ) του Κανονισμού 
(ΕΕ) 2015/2120, ο πάροχος υποχρεούται να παρέχει στην 
ΕΕΤΤ, εφόσον ζητηθεί (βλ. Άρθρο 22), σχετική ενημέρω¬ 
ση και αιτιολόγηση. Στις εξαιρέσεις του άρθρου 3.3 παρ. 
(γ) του Κανονισμού (ΕΕ) 2015/2120, τυπικές περιπτώσεις 

ακραίας και προσωρινής συμφόρησης αποτελούν εν¬ 
δεικτικά αθλητικές και καλλιτεχνικές εκδηλώσεις (όπως 
αγώνες, συναυλίες) όπου υπάρχει πολύ μεγάλη συγκέ¬ 
ντρωση χρηστών σε σχετικά μικρό χώρο και η χωρητι¬ 
κότητα του δικτύου δεν επαρκεί για την ικανοποίηση της 
ζήτησης. Επίσης, στις περιπτώσεις ακραίας και προσω¬ 
ρινής συμφόρησης περιλαμβάνονται περιπτώσεις όπου 
υπάρχει κατακόρυφη αύξηση της ζήτησηςτηλεπικοινω- 
νιακών υπηρεσιών λόγω φυσικών καταστροφών (όπως 
σεισμός) ή άλλης κρίσιμης κατάστασης (όπως τρομο¬ 
κρατική επίθεση). 

9. Η επικείμενη συμφόρηση αναφέρεται επίσης σε κα¬ 
ταστάσεις ακραίας ή προσωρινής συμφόρησης, όταν 
είναι δυνατόν να προβλεφθεί η πολύ μεγάλη αύξηση 
της ζήτησης. 

10. Στις εξαιρέσεις του άρθρου 3.3 παρ. (γ) του Κα¬ 
νονισμού (ΕΕ) 2015/2120 δεν περιλαμβάνονται περι¬ 
πτώσεις όπου η συμφόρηση είναι επαναλαμβανόμενη 
και μεγάλης χρονικής διάρκειας (όπως συμφόρηση σε 
τουριστικές περιοχές το καλοκαίρι), καθώς και η συνήθης 
συμφόρηση στα δίκτυα σε ώρες αιχμής. 

Άρθρο 16. 

Εξειδικευμένες υπηρεσίες 

1. Η εξειδικευμένη υπηρεσία δεν πρέπει να χρησιμο¬ 
ποιείται ως υποκατάστατο της πρόσβασης στο Διαδί¬ 
κτυο, έστω κι αν παρέχει πρόσβαση με επιπρόσθετες 
υπηρεσίες (για παράδειγμα με καλύτερη ποιότητα, ή 
με συμβουλές και προειδοποιήσεις για την ασφάλεια ή 
την καταλληλότητα, κατά την αναζήτηση περιεχομένου 
μέσω μηχανών αναζήτησης). 

2. Οι πάροχοι υπηρεσιών πρόσβασης στο Διαδίκτυο 
ενημερώνουν τους τελικούς χρήστες, πριν από την υπο¬ 
γραφή μίας σύμβασης, για τις απαιτήσεις ποιότητας της 
εξειδικευμένης υπηρεσίας και για το αν η υπηρεσία είναι 
δυνατόν να υποβαθμίσει την ποιότητα σύνδεσης του 
συνδρομητή στο Διαδίκτυο. 

3. Οι πάροχοι υπηρεσιών πρόσβασης στο Διαδίκτυο 
φροντίζουν να υπάρχει επαρκής χωρητικότητα στο δί¬ 
κτυο ώστε η παροχή μιας εξειδικευμένης υπηρεσίας να 
μην υποβαθμίζει την ποιότητα σύνδεσης των υπολοίπων 
συνδρομητών στο Διαδίκτυο. 

4. Υποβάθμιση της ποιότητας θεωρείται ότι υπάρχει 
όταν παρουσιάζεται συνεχής ή επαναλαμβανόμενη 
μείωση της απόδοσης σε σχέση με ένα προηγούμενο 
επίπεδο απόδοσης, ή όταν μπορεί να αποδειχθεί ότι η 
μείωση αυτή είναι στατιστικά σημαντική, με επίπεδο ση- 
μαντικότητας τουλάχιστον 5% (α < 0.05). Οι συνήθεις, μι¬ 
κρής κλίμακας διακυμάνσεις απόδοσης που συμβαίνουν 
στα δίκτυα δεν σηματοδοτούν απαραίτητα υποβάθμιση 
της ποιότητας. 

ΚΕΦΑΛΑΙΟ ΣΤ. 

Εμπορικές πρακτικές που περιορίζουν την 

άσκηση των δικαιωμάτων των τελικών χρηστών 

Άρθρο 17. 

Γενικό πλαίσιο ελέγχου 

1. Η ΕΕΤΤ δύναται να εξετάσει, κατά περίπτωση, τις 
εμπορικές πρακτικές των παροχών υπηρεσιών πρό¬ 


σβασης στο Διαδίκτυο προκειμένου να αποφανθεί αν 
περιορίζουν τα δικαιώματα των τελικών χρηστών, όπως 
αυτά αναφέρονται στο Άρθρο 3 παρ. 1 του Κανονισμού 
ΕΕ 2015/2120. 

2. Κατά την εξέταση της, η ΕΕΤΤ θα λαμβάνει, μεταξύ 
άλλων, υπ’ όψη της: 

α) τους σκοπούς του Κανονισμού (ΕΕ) 2015/2120 

β) τη θέση στην αγορά των εμπλεκομένων παροχών 
περιεχομένου και παροχών δικτύου 

γ) την επίδραση της πρακτικής στα δικαιώματα των 
τελικών χρηστών 

δ) την επίδραση της πρακτικής στα δικαιώματα των 
παροχών περιεχομένου 

ε) την έκταση και μέγεθος της πρακτικής και την ύπαρ¬ 
ξη άλλων εναλλακτικών. 

Άρθρο 18. 

Διαφοροποιημένη και μηδενική χρέωση 
περιεχομένου 

1. Μηδενική χρέωση περιεχομένου για πρόσβαση σε 
ιστοσελίδες του παρόχου που αφορούν την εξυπηρέτη¬ 
ση των συνδρομητών του, όπως για την αντιμετώπιση 
προβλημάτων και παραπόνων συνδρομητών, ή για την 
ανανέωση του ορίου δεδομένων, ή για την εκτέλεση 
μετρήσεων από τους συνδρομητές για την ταχύτητα 
σύνδεσης και άλλες παραμέτρους ποιότητας από τις 
εφαρμογές που διατίθενται για το σκοπό αυτό από τον 
πάροχο ή και από την ΕΕΤΤ δεν αντιβαίνει στις διατάξεις 
της παρούσας απόφασης. 

2. Ειδικά για την περίπτωση των δικτύων κινητών 
επικοινωνιών, οι παρεχόμενες εφαρμογές από τους πα- 
ρόχους, μέσω των οποίων οι συνδρομητές μπορούν να 
ελέγξουν τις μέγιστες ταχύτητες των ροών ανόδου και 
καθόδου, πρέπει να μπορούν να χρησιμοποιηθούν ατε- 
λώς ή χωρίς ανάλωση διαθεσίμου όγκου δεδομένων για 
τους χρήστες/συνδρομητές. 

3. Δεν επιτρέπεται η διαφοροποιημένη χρέωση πε¬ 
ριεχομένου για υπηρεσίες (όπως υπηρεσίες μουσικής, 
βίντεο, ηλεκτρονικών βιβλίων) που ευνοούν το περιε¬ 
χόμενο του ίδιου του παρόχου δικτύου ή εταιρείας που 
σχετίζεται με αυτόν (όπως θυγατρικής) έναντι τρίτων πα¬ 
ροχών περιεχομένου, με την επιφύλαξη της παραγράφου 
5 του παρόντος Άρθρου (όταν υπάρχει πολιτική ανοι¬ 
κτών θυρών), ή την παροχή εξειδικευμένων υπηρεσιών, 
ή την παροχή υπηρεσιών εξυπηρέτησης συνδρομητών. 

4. Σε κάθε περίπτωση όπου υπάρχει όριο όγκου δεδο¬ 
μένων στην πρόσβαση του συνδρομητή στο Διαδίκτυο, 
δεν επιτρέπεται η διακριτική μεταχείριση (αποκλεισμός 
πρόσβασης ή επιβράδυνση στην πρόσβαση) ανάμεσα 
στις υπηρεσίες ή εφαρμογές για τις οποίες υπάρχει μη¬ 
δενική ή γενικότερα διαφοροποιημένη χρέωση περιεχο¬ 
μένου και στις υπόλοιπες υπηρεσίες ή εφαρμογές, όταν 
ο χρήστης υπερβεί το όριο δεδομένων (για παράδειγμα 
δεν επιτρέπεται, όταν γίνεται υπέρβαση του ορίου δεδο¬ 
μένων του συνδρομητή να διακόπτεται η πρόσβαση ή να 
υπάρχει υποβάθμιση της απόδοσης για άλλες υπηρεσίες 
και εφαρμογές, εκτός από τις υπηρεσίες ή εφαρμογές 
μηδενικής ή διαφοροποιημένης χρέωσης). 

5. Οι προσφορές μηδενικής ή διαφοροποιημένης χρέ- 
ωσης περιεχομένου πρέπει υποχρεωτικά να περιλαμβά¬ 
νουν πολιτική ανοικτών Ουρών, όπου θα προβλέπεται 
σχετικά εύκολη και με ίσους όρους πρόσβαση σε όλες τις 
εφαρμογές/υπηρεσίες της ίδιας κατηγορίας (όπως όλες 
οι εφαρμογές κοινωνικών δικτύων, όλες οι εφαρμογές 
μουσικής/βίντεο συνεχούς ροής). 

Άρθρο 19. 

Υπηρεσίες μειωμένης συνδεσιμότητας 

1. Δεν επιτρέπονται «προσφορές μειωμένης συνδεσι¬ 
μότητας», δηλαδή προσφορές νέας σύνδεσης από πα- 
ρόχους υπηρεσιών πρόσβασης στο Διαδίκτυο που δεν 
επιτρέπουν πρόσβαση γενικά στο Διαδίκτυο, παρά μόνο 
σε συγκεκριμένο περιεχόμενο, εφαρμογές ή υπηρεσί¬ 
ες, ή αντίθετα δεν επιτρέπουν την πρόσβαση σε κάποιο 
περιεχόμενο, εφαρμογές και υπηρεσίες. Εξαιρούνται 
υπηρεσίες που χρησιμοποιούν ειδικά πρωτόκολλα για 
επικοινωνία προς συγκεκριμένα σημεία του Διαδικτύου, 
όπως εφαρμογές για επικοινωνία μεταξύ μηχανημάτων 
(Μ3ςΜηθ-ΐο-Μ3ςΜηθ/Ιηΐθΐτΐθΐ οίΤΓιίηςδ). 

ΚΕΦΑΛΑΙΟ Ζ. 

Άλλα θέματα 

Άρθρο 20. 

Επέκταση του δικαιώματος καταγγελίας 

της σύμβασης 

1 . Το δικαίωμα καταγγελίας της σύμβασης, οπουδή¬ 
ποτε αναφέρεται στην παρούσα απόφαση, επεκτείνεται 
και στις άλλες υπηρεσίες που παρέχονται από τον ίδιο 
πάροχο μαζί με την παροχή της υπηρεσίας πρόσβασης 
στο Διαδίκτυο (όπως υπηρεσία φωνής μέσω Ρ5ΤΝ), κα¬ 
θώς και σε όλες τις εξαρτημένες υπηρεσίες (όπως νοΙΡ, 
ΙΡΤν), ανεξάρτητα αν αποτελούν μέρος της αρχικής 
σύμβασης ή όχι. 

Άρθρο 21. 

Γενικές διαδικασίες διευθέτησης παραπόνων 

1. Η εξέταση παραπόνων και καταγγελιών γίνεται σύμ¬ 
φωνα με τα οριζόμενα στον Κανονισμό Γενικών Αδειών, 
όπως εκάστοτε ισχύει. 

2. Προκειμένου περί παραπόνων/καταγγελιών σχετικά 
με αποκλίσεις μεταξύ της πραγματικής απόδοσης της 
ποιότητας σύνδεσης στο Διαδίκτυο και της ποιότητας 
που αναφέρεται στους όρους παροχής/χρήσης της υπη¬ 
ρεσίας (άρθρο 4 παρ. 4 του Κανονισμού (ΕΕ) 2015/2120), 
ο πάροχος υπηρεσιών πρόσβασης στο Διαδίκτυο υπο- 
χρεούται επιπλέον να ενημερώσει το συνδρομητή για τη 
διαδικασία χειρισμού του παραπόνου/καταγγελίας του, 
και για το σχετικό χρονοδιάγραμμα ενεργειών. 

3. Ο πάροχος υπηρεσιών πρόσβασης στο Διαδίκτυο 
διατηρεί σε αρχείο κάθε παράπονο/καταγγελία που σχε¬ 
τίζεται με την εφαρμογή του Κανονισμού (ΕΕ) 2015/2120 
για δύο (2) έτη από την ημερομηνία ολοκλήρωσης της 
διαχείρισης του παραπόνου/καταγγελίας (ημερομηνία 
τελικής απάντησης από τον πάροχο) ή, εφόσον πριν το 
πέρας των δύο αυτών ετών εκκρεμεί επίλυση διαφοράς 
μεταξύ του συνδρομητή και του παρόχου, μέχρι την ορι¬ 
στική επίλυση της διαφοράς. Το αρχείο αυτό πρέπει να 
είναι διαθέσιμο προς έλεγχο από την ΕΕΤΤ. 


Άρθρο 22. 

Υποχρεώσεις των παροχών για ενημέρωση της 

ΕΕΤΤ -Ερωτηματολόγιο Ανοικτού Διαδικτύου 

1. Η ΕΕΤΤ δύναται να ζητά από τους παρόχους υπηρε¬ 
σιών πρόσβασης στο Διαδίκτυο οποιαδήποτε πληρο¬ 
φορία σχετικά με πρακτικές, μεθοδολογίες, εφαρμογές 
ή εμπορικά προϊόντα που εμπίπτουν στο πλαίσιο της 
παρούσας απόφασης. Σε αυτές περιλαμβάνονται και 
πληροφορίες σχετικά με πρακτικές ή εμπορικές συμ¬ 
φωνίες μεταξύ παροχών δικτύου και παροχών περι¬ 
εχομένου, πληροφορίες για τον τρόπο επεξεργασίας 
προσωπικών δεδομένων των συνδρομητών, για την 
ενημέρωση που γίνεται σε συνδρομητές και τον τρόπο 
εξυπηρέτησηςτους σε κέντρα εξυπηρέτησης ή σημεία 
πώλησης, για τον αριθμό και το είδος παραπόνων /κα¬ 
ταγγελιών συνδρομητών σε μια ορισμένη περίοδο, και 
για συγκεκριμένα παράπονα/καταγγελίες που λαμβά- 
νονται από συνδρομητές και τον τρόπο αντιμετώπισής 
τους. 

2. Στο πλαίσιο της συλλογής πληροφοριών από την 
ΕΕΤΤ, καθιερώνεται ερωτηματολόγιο σχετικά με θέμα¬ 
τα Ανοικτού Διαδικτύου, το οποίο δημοσιεύεται στην 
ιστοσελίδα της ΕΕΤΤ. Οι ερωτήσεις του ερωτηματολογί¬ 
ου ενδέχεται να αναπροσαρμόζονται κάθε έτος για την 
καλύτερη παρακολούθηση των τεχνολογικών και εμπο¬ 
ρικών εξελίξεων, αλλά και για την αποτελεσματικότερη 
εποπτεία από την ΕΕΤΤ. 

3. Η προθεσμία συμπλήρωσης του ερωτηματολογίου 
είναι στις 31 Ιανουάριου του κάθε έτους (ή στην αμέσως 
επομένη εργάσιμη ημέρα σε περίπτωση που η 31 Ιανου¬ 
άριου είναι αργία) και στις απαντήσεις θα περιέχονται 
πληροφορίες για πρακτικές ή υπηρεσίες που εφαρμό¬ 
ζονταν ή προσφέρονταν εντός του προηγούμενου ημε¬ 
ρολογιακού έτους. 

4. Υποχρέωση συμπλήρωσης του ερωτηματολογίου 
έχουν οι πάροχοι υπηρεσιών πρόσβασης στο Διαδίκτυο 
με περισσότερους από 50,000 συνδρομητές στο τέλος 
του προηγούμενου ημερολογιακού έτους. 

5. Η ΕΕΤΤ δύναται να χρησιμοποιεί τις απαντήσεις των 
παροχών στο ερωτηματολόγιο για τη σύνταξη δημοσίων 
αναφορών, ιδίως για την ετήσια αναφορά του άρθρου 
5 παρ. 1 του Κανονισμού (ΕΕ) 2015/2120. Για την προ¬ 
στασία της εμπιστευτικότητας, η ΕΕΤΤ δύναται να δη¬ 
μοσιεύει συγκεντρωτικά δεδομένα από τις απαντήσεις 
των παροχών. 

Άρθρο 23. 

Εποπτεία και εφαρμογή - Ποινές 

1. Για τους σκοπούς εποπτείας και εφαρμογής των 
διατάξεων του Κανονισμού (ΕΕ) 2015/2120 και της 
παρούσας απόφασης, η ΕΕΤΤ έχει όλες τις αρμοδιότη¬ 
τες του ν. 4070/2012 και ν. 3959/2011 όπως εκάστοτε 
ισχύουν. 

2. Για κάθε παράβαση των διατάξεων του Κανονισμού 
(ΕΕ) 2015/2120 και της παρούσας απόφασης, η ΕΕΤΤ, 
μετά από αιτιολογημένη απόφαση της, θα επιβάλλει τις 
προβλεπόμενες στο ν. 4070/2012 κυρώσεις. 

Άρθρο 24. 

Ισχύς της απόφασης 

1. Η παρούσα απόφαση ισχύει από την ημερομη¬ 
νία δημοσίευσης στην Εφημερίδα της Κυβερνήσεως, 
εκτός από τις κάτωθι ειδικότερες περιπτώσεις. Συγκε¬ 
κριμένα: 

α) εντός τεσσάρων μηνών από τη θέση σε ισχύ της 
παρούσας απόφασης οι πάροχοι υπηρεσιών πρόσβασης 
στο Διαδίκτυο υποχρεούνται να τροποποιήσουν τυχόν 
εμπορικές πρακτικές που περιορίζουν την άσκηση των 
δικαιωμάτων των τελικών χρηστών, ώστε να συμμορ¬ 
φωθούν με τα οριζόμενα στο Άρθρο 18 της παρούσας. 

β) εντός τεσσάρων μηνών από τη θέση σε ισχύ της 
παρούσας απόφασης οι πάροχοι υπηρεσιών πρόσβα¬ 
σης στο Διαδίκτυο υποχρεούνται, ακολουθώντας την 
διαδικασία του Κανονισμού Γενικών Αδειών, να τροπο¬ 
ποιήσουν τους όρους παροχής/χρήσης των υπηρεσιών, 
προκειμένου να εντάξουν τα οριζόμενα στο Κεφάλαιο Β 
της παρούσης, με εξαίρεση τα αναφερόμενα στο Κεφά¬ 
λαιο αυτό που σχετίζονται με την εκτίμηση και δημοσί¬ 
ευση των ταχυτήτων και άλλων παραμέτρων ποιότητας. 


γ) Εντός οχτώ μηνών από τη θέση σε ισχύ της παρού¬ 
σας απόφασης οι πάροχοι υπηρεσιών πρόσβασης στο 
Διαδίκτυο υποχρεούνται, ακολουθώντας την διαδικασία 
του Κανονισμού Γενικών Αδειών (όπως εκάστοτε ισχύει), 
να τροποποιήσουν τους όρους παροχής/χρήσης των 
υπηρεσιών, προκειμένου να εντάξουν τα οριζόμενα στο 
άρθρο 7 του Κεφαλαίου Β και στο Κεφάλαιο Γ της παρού¬ 
σας, που σχετίζονται με την εκτίμηση και δημοσίευση 
των ταχυτήτων και άλλων παραμέτρων ποιότητας. 

δ) η διαδικασία που αναφέρεται στο Άρθρο 14 για τον 
έλεγχο από κάθε πάροχο παραπόνων/καταγγελιών των 
συνδρομητών, εφαρμόζεται υποχρεωτικά σε παράπο- 
να/καταγγελίες για αποκλίσεις, οι οποίες σημειώνονται 
αφότου ο πάροχος έχει εντάξει τα οριζόμενα στο άρθρο 
στο άρθρο 7 του Κεφαλαίου Β και στο Κεφάλαιο Γ της 
παρούσας σχετικά με την εκτίμηση και δημοσίευση των 
ταχυτήτων και άλλων παραμέτρων ποιότητας. 

Άρθρο 25. 

Δημοσίευση 

1. Η απόφαση αυτή να δημοσιευθεί στην Εφημερίδα 
της Κυβερνήσεως. 

ΠΑΡΑΡΤΗΜΑ 1. 

Παράδειγμα υπολογισμού ελάχιστου μεγέθους δείγματος 

Με την υπόθεση της κανονικής κατανομής της μέσης τιμής των μετρήσεων σε μια περιοχή και, δεδομένου ότι 
ο πραγματικός αριθμός συνδρομητών είναι πολύ μεγαλύτερος του μεγέθους του δείγματος, ο ελάχιστος αριθμός 
μετρήσεων ισούται με 5 2 Λ/, όπου 5 2 η δειγματική διασπορά και V η επιθυμητή διασπορά της εκτίμησης από τη μέση 
τιμή του δείγματος. Η επιθυμητή διασπορά της μέτρησης υπολογίζεται ως V = ά 2 /ΐ 2 , όπου ά η επιθυμητή απόλυτη 
ακρίβεια και ΐ το σημείο της τυποποιημένης κανονικής κατανομής για βεβαιότητα μέτρησης (1 - α)*100%. 

Π.χ. για βεβαιότητα 95%, ΐ = 1.96. Έτσι, αν έχουμε επιθυμητή απόλυτη ακρίβεια ά = 1 Μόρε, η επιθυμητή διασπορά 
είναι ν = 1 /1.96 2 = 0.26. 

Ακολουθεί παράδειγμα για τον υπολογισμό του ελάχιστου μεγέθους για δύο τυχαία δείγματα. 

Πίνακας 1 Υπολογισμός του ελάχιστου μεγέθους για δύο τυχαία δείγματα. (ά = 1 Μόρε και V = 1/1.96 2 =0.26) 



Δείγμα 
μετρήσεων 1 

Δείγμα 
μετρήσεων 2 


15.54742 

10.1513 


10.51281 

10.67011 


2.262402 

9.914707 


10.83854 

9.082105 


13.00365 

9.968072 


2.46841 

10.19852 


13.72928 

11.32015 


11.91834 

12.46939 


12.22777 

9.039814 


9.863098 

9.922542 

Δειγματική διασπορά (5 2 ) 

19.92932 

1.042429 

Ελάχιστο μέγεθος δείγματος (5 2 Λ/) 

77 

5 


Σύμφωνα με τους παραπάνω υπολογισμούς, το Δείγμα μετρήσεων 1 δεν είναι επαρκές (10 μετρήσεις ενώ ο ελά¬ 
χιστος αριθμός προκύπτει 77), ενώ το Δείγμα μετρήσεων 2 είναι επαρκές (10 μετρήσεις ενώ ο ελάχιστος αριθμός 
προκύπτει 5). 

ΠΑΡΑΡΤΗΜΑ 2. 

Παράδειγμα εκτίμησης και ελέγχου ταχυτήτων σε σταθερά δίκτυα 1 
2.1. Εκτίμηση ταχυτήτων 

Έστω ότι γίνεται εκτίμηση για την περιοχή του Δήμου Αθηναίων για το πακέτο ονομαστικών ταχυτήτων 24 Μβρε 
ϋΕ /I Μβρε ΙΙΕ και ότι ο πάροχος βασίζεται στα αποτελέσματα μετρήσεων του ΥΠΕΡΙΩΝ για το έτος 20 1 7 2 . Με βάση 
τα αποτελέσματα αυτά, έχουμε τα εξής στατιστικά μεγέθη για την ταχύτητα στη ροή καθόδου: 


Στατιστικό μέγεθος 

Τιμή ταχύτητας στη ροή 
καθόδου (Μόρε) 

95% Διάστημα εμπιστοσύνης* 

Μέση τιμή 

7.950 

(7.399, 8.470) 

Μεσαία τιμή 

8.085 

(7.357,8.502) 

Μέση τιμή σε ώρες αιχμής (19:00-23:00) 

7.657 

(6.767, 8.525) 

Μεσαία τιμή σε ώρες αιχμής (19:00-23:00) 

7.535 

(6.537, 8.648) 

5ο εκατοστή μόριο (σε ώρες αιχμής) 

1.660 

(0.974, 3.582) 

95ο εκατοστή μόριο (εκτός ωρών αιχμής) 

12.623 

(12.05,14.17) 


*Με χρήση μεθόδου ΡθίχθηίίΙθ, 1000 επαναλήψεις 


Με βάση την εκτίμηση αυτή, ο πάροχος αναφέρει στους όρους παροχής και χρήσης της υπηρεσίας, ότι για την 
περιοχή του Δήμου Αθηναίων, σε συνδρομητές με πακέτα ονομαστικής ταχύτητας 24/1: 

- Η ελάχιστη ταχύτητα κυμαίνεται στο διάστημα (0.974, 3.582) Μβρε 

- Η μέγιστη ταχύτητα κυμαίνεται στο διάστημα (11.80,13.63) Μάρε 

- Η συνήθως διαθέσιμη ταχύτητα κυμαίνεται στο διάστημα (6.537,8.648) Μάρε 

Από τα παραπάνω διαστήματα, δεσμευτικό για τον πάροχο (υπό την έννοια ότι επισείει το δικαίωμα του συνδρο¬ 
μητή για επανορθώσεις/αποζημιώσεις) είναι μόνο το κάτω όριο του διαστήματος της ελάχιστης ταχύτητας του 
συνδρομητή. 

Έτσι: 

- απόκλιση έχουμε όταν η ελάχιστη ταχύτητα του συνδρομητή (ήτοι το 5ο εκατοστημόριο ενός δείγματος μετρήσε¬ 
ων) είναι μικρότερο από το κάτω όριο του διαστήματος της ελάχιστης ταχύτητας (δηλ. <0.974 σε αυτό το παράδειγμα) 

- σημαντική απόκλιση έχουμε όταν η ελάχιστη ταχύτητα του συνδρομητή (ήτοι το 5ο εκατοστημόριο ενός δείγ¬ 
ματος μετρήσεων) έχει τουλάχιστον 30% απόκλιση από το κάτω όριο του διαστήματος της ελάχιστης ταχύτητας 
(0.974 Μβρε), δηλ. όταν η μετρούμενη ταχύτητα είναι <0.6818 Μόρε σε αυτό το παράδειγμα. 

2.2. Παραδείγματα ελέγχου ταχυτήτων 

Τρεις συνδρομητές με πακέτα ονομαστικής ταχύτητας 24/1, που κατοικούν στο Δήμο Αθηναίων, υποβάλλουν 
καταγγελίες για αποκλίσεις της ταχύτητας του στη ροή καθόδου από τα διαστήματα που αναφέρονται από τον 
πάροχο στους όρους παροχής και χρήσης της υπηρεσίας. 

Στη συνέχεια ο πάροχος λαμβάνει δείγμα ταχυτήτων στη σύνδεση του κάθε συνδρομητή (με τουλάχιστον 20 
τιμές μετρήσεων) και υπολογίζει το 5ο εκατοστημόριο του κάθε δείγματος, που ορίζεται ως η ελάχιστη ταχύτητα 
του συνδρομητή. Η δειγματοληψία γίνεται σε ώρες αιχμής. 

Δείγμα Συνδρομητή 1 

1.886807 2.232487 3.900929 3.314183 5.102429 3.692479 3.014957 4.192131 3.127558 3.553088 2.825275 
4.289028 5.510182 4.283766 3.034430 2.923405 4.504914 4.636872 3.535721 4.465929 

Δείγμα Συνδρομητή 2 

4.1724843 4.0578669 3.8436141 2.0750470 4.5952563 3.5681120 3.9921192 2.2249896 2.4216245 1.3253055 
2.7595777 0.8662127 1.8437339 3.3481648 4.8818918 1.1458483 2.5563457 0.9471013 2.9601320 3.3900931 

Δείγμα Συνδρομητή 3 

0.7073249 1.9367889 2.4344031 1.1721072 1.0270100 0.6708304 0.8556291 1.1252929 0.7586543 1.2804694 
1.4333143 0.6990893 0.9732533 0.3888769 0.9300047 1.2795492 1.2454565 0.5699459 1.4400719 1.0419444 


1 Όλες οι εκτιμήσεις των τιμών των εκατοστημορίων στο παρόν παράδειγμα βασίζονται στη συνάρτηση ςυ3ΠΙίΙθ() του στατιστι¬ 
κού πακέτου Β, με τον τύπο υπολογισμού 1γρθ=7 (ο οποίος στην τρέχουσα έκδοση του πακέτου είναι και ο προκαθορισμένος τύπος 
υπολογισμού του εκατοστή μορίου, αν δεν τεθεί άλλη τιμή). 

2 Τονίζεται ότι η εκτίμηση με βάση τα αποτελέσματα αυτά του ΥΠΕΡΙΩΝ δίνεται απλώς ως παράδειγμα, και ότι δεν έχει ελεγχθεί η 
αντιπροσωπευτικότητα του δείγματος των συνδρομητών ως προς κάποιο συγκεκριμένο πάροχο. 

Συνδρομητής 

Τιμή 5ου εκατοστή 
μορίου δείγματος 
ταχυτήτων (Μόρε) 

Κάτω όριο τιμής 
ελάχιστης ταχύτητας 
(Μ όρε) 

Απόκλιση 

Όριο για έλεγχο ση¬ 
μαντικής απόκλισης 
(Μόρε) 

Σημαντική 

απόκλιση 

1 

2.22 

0.974 

ΟΧΙ 

0.6818 

ΟΧΙ 

2 

0.94 

0.974 

ΝΑΙ 

0.6818 

ΟΧΙ 

3 

0.56 

0.974 

ΝΑΙ 

0.6818 

ΝΑΙ 


Στην περίπτωση των Συνδρομητών 2 και 3 έχουμε απόκλιση από το κάτω όριο του αναφερθέντος διαστήματος 
ελάχιστης ταχύτητας, ενώ ειδικότερα στην περίπτωση του Συνδρομητή 3 έχουμε σημαντική απόκλιση (πέραν του 
30%) από το όριο αυτό. 

Στη συνέχεια, για την απόδειξη της συνεχούς ή επαναλαμβανόμενης απόκλισης, ο πάροχος θα πρέπει να λάβει 
ληφθούν συνολικά τουλάχιστον τρία δείγματα σε τρεις συνεχόμενες ημέρες, το καθένα σε διαφορετική ημέρα. Εάν 
σε δύο τουλάχιστον ημέρες παρουσιάζεται απόκλιση, τότε η απόκλιση θεωρείται ότι είναι συνεχής ή επαναλαμβα¬ 
νόμενη. Αντίστοιχα, αν σε δύο τουλάχιστον ημέρες παρουσιάζεται σημαντική απόκλιση, τότε η σημαντική απόκλιση 
θεωρείται ότι είναι συνεχής ή επαναλαμβανόμενη (εννοείται ότι αν παρουσιάζεται απόκλιση σε 2 ημέρες, αλλά μόνο 
τη μία ημέρα η απόκλιση είναι σημαντική, δεν τεκμηριώνεται η ύπαρξη σημαντικής απόκλισης). 

Μετά την επιβεβαίωση της απόκλισης ή της σημαντικής απόκλισης, ο πάροχος θα πρέπει να αποζημιώσει τους 
συνδρομητές (δίνοντας στο συνδρομητή, σε περίπτωση σημαντικής απόκλισης, το δικαίωμα καταγγελίας της σύμ¬ 
βασης αζημίως, εφόσον δεν έχει αποκαταστήσει το πρόβλημα εντός 30 ημερών από την υποβολή της καταγγελίας). 

Εναλλακτικά, ο πάροχος μπορεί να αποζημιώσει κατευθείαν τους Συνδρομητές 2 και 3 (δίνοντας στον Συνδρο¬ 
μητή 3 το δικαίωμα καταγγελίας της σύμβασης αζημίως, εφόσον δεν έχει αποκαταστήσει το πρόβλημα εντός 30 
ημερών από την υποβολή της καταγγελίας), χωρίς να λάβει νέα δείγματα για την επιβεβαίωση της συνεχούς ή 
επαναλαμβανόμενης απόκλισης. 


ΠΑΡΑΡΤΗΜΑ 3. 

Παράδειγμα εκτίμησης και ελέγχου ταχυτήτων σε κινητά δίκτυα 3 
3.1. Εκτίμηση ταχυτήτων 

Με βάση μετρήσεις της ΕΕΤΤ στην περιοχή Αμαρουσίου - Χαλανδρίου 4 , γίνεται εκτίμηση της ταχύτητας στην 
περιοχή αυτή για δίκτυο ΕΤΕ (40) στη ροή καθόδου. Η ταχύτητα μετρήθηκε με χρήση του πρωτοκόλλου ΡΤΡ, όπου 
κατά την εκκίνηση της μέτρησης η τερματική συσκευή ήταν συνδεδεμένη στο ΕΤΕ δίκτυο 5 : 


Στατιστικό μέγεθος 

Τιμή ταχύτητας δικτύου ΕΤΕ στη 
ροή καθόδου (Μόρε) 

95% Διάστημα εμπιστοσύνης* 

Μέση τιμή 

19.680 

(18.469, 20.906) 

5ο εκατοστημόριο 

3.548 

(3.426, 3.737) 

Μεσαία τιμή 

15.841 

(13.887,17.069) 

95ο εκατοστημόριο 

51.177 

(47.353,55.157) 


*Μεχρήση μεθόδου ΡθίτθηΐίΙθ, 1000 επαναλήψεις 


Με βάση την εκτίμηση για το 95ο εκατοστημόριο 6 , ο πάροχος αναφέρει στους όρους παροχής και χρήσης της 
υπηρεσίας, ότι για την περιοχή Αμαρουσίου - Χαλανδρίου, σε συνδρομητές δικτύου ΕΤΕ (40), η εκτιμώμενη μέγιστη 
ταχύτητα κυμαίνεται οπωσδήποτε μεταξύ (30, 100) ΜΕ>ρ5, δηλαδή αντιστοιχεί στον χαρακτηρισμό «Πολύ καλή» 
(βλ. ενότητα 4.4.2). 

Απόκλιση έχουμε όταν το 95ο εκατοστημόριο ενός δείγματος που λαμβάνεται στην περιοχή είναι μικρότερο από 
το κάτω όριο του διαστήματος (30,100) ΜΕ>ρ5, δηλαδή είναι μικρότερο από 30 ΜΕ>ρ5. 

Σημαντική απόκλιση έχουμε όταν το 95ο εκατοστημόριο ενός δείγματος που λαμβάνεται στην περιοχή έχει του¬ 
λάχιστον 10% απόκλιση από το κάτω όριο του διαστήματος (30,100) ΜΕ>ρ5, δηλαδή είναι μικρότερο από 27 Μόρε. 


3 Όλες οι εκτιμήσεις των τιμών των εκατοστημορίων στο παρόν παράδειγμα βασίζονται στη συνάρτηση ηυ3ΠΐίΙθ() του στατιστι¬ 
κού πακέτου Β, με τον τύπο υπολογισμού 1γρθ=7 (ο οποίος στην τρέχουσα έκδοση του πακέτου είναι και ο προκαθορισμένος τύπος 
υπολογισμού του εκατοστή μορίου, αν δεν τεθεί άλλη τιμή). 

4 Συνολικά έγιναν 569 μετρήσεις το διάστημα 24-28/7/2017, κατά τις ώρες 10 π.μ. - 3 μ.μ. Τονίζεται ότι η εκτίμηση με βάση τα 
αποτελέσματα αυτά δίνεται απλώς ως παράδειγμα, και ότι δεν έχει ελεγχθεί η αντιπροσωπευτικότητα του δείγματος των συνδρομητών 
ως προς κάποιο συγκεκριμένο πάροχο. 

5 Η διάρκεια της μέτρησης είναι γύρω στα 20 5θς. Στο διάστημα αυτό, ένας ελάχιστος αριθμός συνδέσεων (8 από 569, δηλ. 1.4%) 
μετέβη σε σύνδεση ΕΙΜΤ5. Ωστόσο, και οι μετρήσεις αυτές συμπεριλήφθηκαν στο δείγμα καθώς το φαινόμενο αυτό συμβαίνει και σε 
πραγματικές συνθήκες λειτουργίας του δικτύου. 

6 Τονίζεται ότι δεν είναι απαραίτητο να ληφθεί το 95ο εκατοστημόριο ως εκτίμηση για την μέγιστη ταχύτητα, καθώς η απόφαση 
δεν προδιαγράφει συγκεκριμένο στατιστικό μέγεθος. Έτσι, ο πάροχος θα μπορούσε να χρησιμοποιήσει παραπλήσιο μέγεθος. 

3.2. Παράδειγμα ελέγχου ταχυτήτων 

Συνδρομητής υποβάλλει καταγγελία για απόκλιση της ταχύτητας του στη ροή καθόδου από το διάστημα που 
αναφέρεται από τον πάροχο στους όρους παροχής και χρήσης της υπηρεσίας, για δίκτυο ΕΤΕ (40) σε συγκεκριμένη 
διεύθυνση στην περιοχή Αμαρουσίου -Χαλανδρίου. 

Στη συνέχεια ο πάροχος λαμβάνει δείγματα ταχυτήτων στην περιοχή που αντιστοιχεί στη διεύθυνση αυτή (σύμ¬ 
φωνα με την γεωγραφική ανάλυση των χαρτών βάσει του Άρθρου 11) και υπολογίζει το 95ο εκατοστημόριο του 
κάθε δείγματος. Τα δείγματα λαμβάνονται σε διαφορετικές ημέρες συνεχόμενες μεταξύ τους, σε ώρες αιχμής 7 , και 
το κάθε δείγμα περιέχει τουλάχιστον 20 τιμές μετρήσεων, 

Δείγμα 1 

29.47924 28.91818 33.67916 32.24977 25.67572 33.95110 32.22152 31.23760 29.86625 30.85180 26.79281 
29.19961 32.10556 26.06825 32.26917 27.25908 27.90755 30.71460 30.71849 32.25021 

Δείγμα 2 

27.69687 25.78024 23.12670 27.93195 24.20335 25.00355 26.45743 14.24422 25.21403 24.86959 28.24653 
25.33760 24.74083 29.00324 26.26696 27.81802 26.26847 18.37730 28.47104 20.63505 


Δείγμα 3 


22.98507 17.62348 26.90979 24.79001 15.57499 17.24830 18.84285 21.43513 15.42447 27.44610 19.67169 

14.01277 17.02809 14.72067 23.55813 21.82155 16.95195 20.24817 23.69298 17.52935 

Δείγμα 

Τιμή 95ου εκατοστή- 
μορίου δείγματος 
ταχυτήτων (Μβρδ) 

Κάτω όριο διαστή¬ 
ματος μέγιστης 
ταχύτητας (Μβρ5) 

Απόκλιση 

Όριο για έλεγχο 
σημαντικής 
απόκλισης (Μόρ5) 

Σημαντική 

Απόκλιση 

1 

33.69 

30 

ΟΧΙ 

27 

ΟΧΙ 

2 

28.50 

30 

ΝΑΙ 

27 

ΟΧΙ 

3 

26.94 

30 

ΝΑΙ 

27 

ΝΑΙ 


Στην περίπτωση των Δειγμάτων 2 και 3 έχουμε απόκλιση από το κάτω όριο του αναφερθέντος διαστήματος μέ- 
γιστης ταχύτητας, ενώ ειδικότερα στην περίπτωση του Δείγματος 3 έχουμε σημαντική απόκλιση (πέραν του 10%) 
από το όριο αυτό. 

Καθώς σε 2 δείγματα μετρήσεων που ελήφθησαν σε διαφορετικές ημέρες εμφανίζονται αποκλίσεις από το κάτω 
όριο του αναφερόμενου διαστήματος μέγιστης ταχύτητας, τεκμηριώνεται η ύπαρξη συνεχούς ή επαναλαμβανόμενης 
απόκλισης σε αυτή την περιοχή και ο πάροχος θα πρέπει να προτείνει αποζημίωση ή επανόρθωση στο συνδρομητή. 

Ωστόσο δεν τεκμηριώνεται η ύπαρξη σημαντικής συνεχούς ή επαναλαμβανόμενης απόκλισης και ο συνδρομητής 
δεν αποκτά δικαίωμα καταγγελίας της σύμβασης αζημίως. 

Μαρούσι, 17 Δεκεμβρίου 2018 

Ο Πρόεδρος 

ΚΩΝΣΤΑΝΤΙΝΟΣ ΜΑΣΣΕΛΟΣ 


7 Σύμφωνα με την απόφαση (βλ. Αρθρο 13), ο έλεγχος θα μπορούσε να πραγματοποιηθεί και βάσει ήδη διαθέσιμων μετρήσεων 
στην αναφερθείσα περιοχή, οι οποίες έχουν ληφθεί από την ημερομηνία υποβολής του παραπόνου και μετά. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 242/05.02.2019 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιτη '/.τ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























